Ingenia 2004 ingeniaritza saria jasoko du Juan Zelaiak gaur, Bilbon - Oñati - Goiena.eus\nIngenia 2004 ingeniaritza saria jasoko du Juan Zelaiak gaur, Bilbon\nMonika Belastegi 2004-11-22 11:00\nIzandako ibilbide profesionala dela eta saritu du Juan Zelaia oñatiarra Bilboko Ingeniaritza Eskola Fundazioak.\nBilboko Ingeniaritza Eskola Fundazioak gaur, astelehena, banatuko ditu azken hiru urteetan eman dituen Ingenia sariak ingeniaritzari lotutako sariak dira. Arratsaldean izango da sari banaketa, Ingenieritza Eskola Nagusiko areto nagusian, eta hantxe izango da Juan Zelaia oñatiarra saria jasotzeko. Izan ere, berari eman dio aurten fundazioak sarietako bat: Ibilbide Profesionalari saria, hain justu ere. Horrez gain, beste sari bat ere banatzen dute, Ekintzari saria, eta hori Sener Ingeniaritzak jasoko du.\nSari banaketa ekitaldian izango dira, besteak beste, EHUko errektore Juan Ignacio Perez eta Eusko Jaurlaritzako Hezkuntza Sailburu Anjeles Iztueta.\nMende erditik gora industria ingeniaritzan\nJuan Zelaiari industria ingeniaritzan emandako urteak berrogeita hamarretik gora aitortu nahi izan dizkiote sari horrekin. Baita Cegasa Taldeko zuzendari gisa egindako lana ere. Horrekin batera, Tuboplast eta Hidronor enpresetako zuzendari exekutiboa da eta parte hartzen du Ulecia Kontserbak, Lan Ardoak eta CTL Activ Kartutxoak enpresetan. Hori ere azpimarratu dute epaimahaiko kideek saria emateko orduan.\nJuan Zelaiak honakoa esan dio Asteleheneko Goienkaria-ri: "Ez nuen halakorik espero, baina oso pozik hartu dut epaimahaiaren erabakia. Bilbora joango naiz saria hartzera, eta ilusio handiz jasoko dut. Gainera, eskola horretan ikasi nuen nik ingeniaritza industriala.\nZelaiak 84 urte ditu eta, industriaz gain, euskal kultura eta gizarte arloez ere arduratu da. Hori horrela, iazko abenduan Gizartearendako Hiritar Eredugarriari urrezko domina eman zion Aldundiak, eta jaso ditu baita Anton Abbadia eta Sabino Arana Fundazioaren sariak ere.


Lagun Artea erosteko bi eskaintzaren artean erabakiko du epaileak - Baleike.eus\nLagun Artea erosteko bi eskaintzaren artean erabakiko du epaileak\nBaleike 2018-03-13 13:24\nLagun Arteako zuzendaritzak Sarrallerekin eta Izadirekin landu eta adostutako proposamenaz gain, Bascotecnia enpresak aurkeztutakoa ere baloratuko du epaileak. Administratzaile konkurtsalak Sarralle-Izadiren aldeko iritzia eman dio epaileari, lanpostu gehiago bermatzen dituelako. Lagun Arteako zuzendaritzak eta langileek ere iritzi berbera azaldu dute.\nAzken fasean sartu da Lagun Artea enpresaren likidazioa. Administratzaile konkurtsalak bi proposamen jarri dizkio mahai gainean azken hitza duen epaileari. Sarrallek eta Izadik aurkeztutako eskaintza da bat, eta Bascotecniarena bestea. Sarralle eta Izadirena da, hain zuzen ere, denbora luzez Lagun Arteako zuzendaritzak landu eta adostu duena, enpresari irtenbide ahalik eta egokiena eman nahian. Gaur egun Lagun Artean dauden 79 lanpostuei eustea bermatzen du proposamen honek.\nBascotecniak –Ondozabal taldearekin batera– berriz, gehienez 42 lanpostu mantentzea proposatu du. Hau da, gutxienez, 37 langile kaleratu beharko lituzkete. Gainera, proposamen honetan ez dira jaso langileen lan baldintzak.\nAdministratzaile konkurtsala bezala, enpresako zuzendaritza eta langileak ere lehen aukeraren alde agertu dira. "Txostenak ikusita, garbi dago Bascotecniak gehienez 42 lanpostu ziurtatzen dituela bakarrik, eta guretzat funtsezkoa da ahalik eta lanpostu gehien mantentzea", azaldu dio Baleikeri Amaia Odriozola zuzendariak. Langileak Bascotecniaren proposamenaren aurka agertu dira, ohar baten bidez: "Harrigarria da 37 kaleratze proposatzea, gaur egun, Lagun Arteako langile guztiak lanean ari garenean, lanaldi osoan". Epaileari eskatu diote lanpostuen alde egiteko. Horrez gain, Lagun Artearen bideragarritasuna kolokan jarriko duen edozein erabakiren aurka azalduko direla azaldu dute langileek.\nMartxoaren 5ean aurkeztu zion administratzaile konkurtsalak bere balorazio txostena epaileari. Hiru asteko epea zabaldu zen helegiteak aurkezteko eta, epe hori pasatzen denean, erabakiaren berri emango du epaileak.\nBaleike 2017 urr 11 Zumaia\nEnpresa likidatzeko azken fasean sartu da Lagun Artea, baina jarduerarekin jarraitzeko prest dauden bi inbertsore aurkitu ditu zuzendaritzak. Epail...


Bilaketa berria Mota: Bat-bateko bertsoaldia Lekua: Heleta\nOnline entzun 4\nAire, Mixel "Xalbador II" 3\nArzallus, Amets 3\nArzallus, Jexus 4\nAtxotegi, Urko 3\nOlaetxea, Iñigo 3\nAlkhat, Xan 2\nNafarroako Bertsolari Txapelketa (22. 1993) 13\nMaritxu nora zoaz I 1\nHamarreko handia (hg) / Bost puntuko handia (ip) 5\nZortziko handia (hg) / Lau puntuko handia (ip) 5\n2016-09-11 Heleta Lagun-artekoa [Bertsoa] / Amets Arzallus Zure nabigatzaileak ezin du audio elementua erabili.\nNeurria: Hamarreko handia (hg) / Bost puntuko handia (ip) Lana: Bakarka gaia-emanda Jarritako gaia: Lehen Ameriketara edo Euskal Herritik kanpo joaten zirenean, etxearen izena hartzen zuten askotan. Badaude adibide anitz eta deiturak ere: Etxegoien, Goienetxe edo... Galdera da: nola, zure ustez, etxea jendearen izatearen parte bilakatzen da? Kokapena: XDZ - Xenpelar Dokumentazio Zentroa\n2016-09-11 Heleta Lagun-artekoa [Bertsoa] / Amets Arzallus, Odei Barroso Zure nabigatzaileak ezin du audio elementua erabili.\nNeurria: Zortziko txikia (hg) / Lau puntuko txikia (ip) Lana: Binaka gaia-emanda Jarritako gaia: Hor gibelean da Baigura, eta leku paregabea da parapentea egiteko. Zuek bi plaza edo bi lekutako parapentea egin duzue. Oraintxe jarri dituzue hankak lurrean. Odeik bikain pasa du eta Ametsek sabela hustu du airean. Kokapena: XDZ - Xenpelar Dokumentazio Zentroa\n2012-03-23 Heleta Lagun-artekoa [Bertsoa] / Amets Arzallus, Sustrai Colina Zure nabigatzaileak ezin du audio elementua erabili.\nNeurria: Zortzikoa, handiaren moldekoa, 4 puntuz (hg) / Lau puntukoa, handiaren moldekoa (ip) Lana: Binaka gai-librean Jarritako gaia: Gai librean Kokapena: XDZ - Xenpelar Dokumentazio Zentroa\n1993-03-14 Heleta Txapelketa [Bertsoa] / Fermin Mihura\nNeurria: Zortziko txikia (hg) / Lau puntuko txikia (ip) Lana: Bakarka lehen puntua-emanda Jarritako gaia: Puntua: Mundu osoa dago / arrunt nahasia Kokapena: XDZ - Xenpelar Dokumentazio Zentroa\nNeurria: Zortziko txikia (hg) / Lau puntuko txikia (ip) Lana: Bakarka oinak-emanda Jarritako gaia: Oinak: Errana / Lana / Plana / Nigana Kokapena: XDZ - Xenpelar Dokumentazio Zentroa\nNeurria: Zortziko handia (hg) / Lau puntuko handia (ip) Lana: Bakarka azken puntua-emanda kartzelako-lana Jarritako gaia: Bukaera: Ez dezagun utz gorrira heltzen / etsipenaren orratza Kokapena: XDZ - Xenpelar Dokumentazio Zentroa\n1993-03-14 Heleta Txapelketa [Bertsoa] / Iñigo Olaetxea\n1993-03-14 Heleta Txapelketa [Bertsoa] / Jexus Arzallus, Jean Pierre Mendiburu, Iñigo Olaetxea\nNeurria: Zortziko txikia (hg) / Lau puntuko txikia (ip) Lana: Hirunaka gaia-emanda Jarritako gaia: Mendiburu zure esposeguna da eta zure senargai den Olaetxearen zai zaude eliz atarian. Baina honen ordez Arzallus jendarme gaztea etorri da Olaetxea ezkontzara ez dela etorriko esanez, autoa gidatzen mozkor harrapatu eta preso sartu duelako. Kokapena: XDZ - Xenpelar Dokumentazio Zentroa\n1993-03-14 Heleta Txapelketa [Bertsoa] / Jexus Arzallus, Jean Pierre Mendiburu\nNeurria: Zortziko handia (hg) / Lau puntuko handia (ip) Lana: Binaka gaia-emanda Jarritako gaia: Zu Arzallus, asko gostarik egina duzun eme berrian sartu zara lehen aldikotz eta besta txiki bat antolatu. Besta egiten ari zarela etorri zaizu Mendiburu, trenbidetako agintari bat, erranez salutasun haundiko trenaren pasatzeagatik zure etxea bota behar dutela. Hiruna bertso zortziko haundian Arzallus hasita. Kokapena: XDZ - Xenpelar Dokumentazio Zentroa\n1993-03-14 Heleta Txapelketa [Bertsoa] / Jexus Arzallus\nNeurria: Zortziko txikia (hg) / Lau puntuko txikia (ip) Lana: Bakarka lehen puntua-emanda Jarritako gaia: Puntua: Gaiarre antzokian / badago tokia Kokapena: XDZ - Xenpelar Dokumentazio Zentroa\n1993-03-14 Heleta Txapelketa [Bertsoa] / Urko Atxotegi\nNeurria: Zortziko txikia (hg) / Lau puntuko txikia (ip) Lana: Bakarka oinak-emanda Jarritako gaia: Oinak: Gurea / Ferdea / Fedea / Bidea Kokapena: XDZ - Xenpelar Dokumentazio Zentroa\n1990-10-14 Heleta Sariketa [Bertsoa] / Mixel Aire "Xalbador II", Jean Pierre Mendiburu Zure nabigatzaileak ezin du audio elementua erabili.\nNeurria: Zortziko handia (hg) / Lau puntuko handia (ip) Lana: Binaka gaia-emanda Jarritako gaia: Joan deneko manifestariekin iritsi da Mixel, laborariekin eta kamioi bat gelditu duzue ardiz betea. Paperak so egin eta Inglaterratik heldu ziren,"Lur Berri"-k banaturik. Mendiburu Lur Berriren zuzendaria da. Kokapena: XDZ - Xenpelar Dokumentazio Zentroa


Goi mailako bisitariak (eu) - Sorapedia\nGoi mailako bisitariak (eu)\n(Redirected from Goi mailako bisitak (eu))\nEz askotan, baina inoiz Soraluzeraino etorri dira estatu-buruak: Santxo VI.a, Jose I.a, Fernando VII.a, Isabel II.a, Alcalá Zamora presidentea, Francisco Franco...\n1 1150-1160: Santxo VI.a\n2 1808/07/11: Jose I.a\n3 1829/06/13: Fernando VII.a\n4 1845/08/27: Isabel II.a\n5 1932/09/13: Alcalá Zamora presidentea\n6 1941/09/15: Francisco Franco\n1150-1160: Santxo VI.a\nNafarroako Santxo VI.a “Jakintsuaren” garaietan (1150-1194), beronen lehengusu bat, Don Celinoz de Unzueta, Irurera aldatu omen zen bizi izatera bere ganadu–sail ugari eta bere morroi taldeekin. Bertan bizi zela, garai hartan Gipuzkoa osoko eta Bizkaiko lur zati handieneko nagusi zen Santxo VI.a Erregeak, Gipuzkoako lurrak eta lehengusuaren bizi-lekua bere begiz ezagutzeko asmoz, Don Celinoz lehengusua bisitatu omen zuen.\nHonek haragi-jan eta otordu oparo batez hartu omen zuen errege nafarra, eta otorduaren ostean, zezenketa bat eskaini omen zion bere omenez. Zezenketan bi zezen toreatu omen zituzten, eta ondoren hil, erregearen txakurrek jan zitzaten.\n1808/07/11: Jose I.a\nMaiatzak 5eko Baionako abdikazioen (Fernando VII >> Carlos IV >> Napoleon I) ostean, Napoleon Bonaparte zen Espainiako koroaren jabe "legala". Ekainak 6an Jose anaia izendatu zuen Espainiako eta Indietako errege eta, Napolitik Baionara ziztu bizian etorrita, uztailak 7an Josek Baionako estatutua zin egin zuen.\nBiharamunean Madrilgo bidean hasi zen, Bidasoa zeharkatuz; segizioa 100 bat gurdik osatzen zuten, eta 1.500 soldaduk gordetzen zuten. Gipuzkoa zeharkatzeko Kotxeen Erret Bide berria erabili zuen, herri eta hiri garrantzitsuenetan geldialdiak eginez, bertakoen agur beroak jasotzeko: Donostia, Tolosa, Bergara...\nBehin bakarrik desbideratu zen bide zuzenetik, Soraluzera etortzeko. Bergarara heldu zenean, hegoaldera hartu beharrean iparraldera jo zuen, Soraluzeko Erret Lantegiak bisitatzeko eta bertakoen harrera eta agurra jasotzeko.\nSoraluzekoa bukatuta, zuzenean Madrila hartu zuen: Bergara, Gasteiz, Miranda, Briviesca, Burgos, Lerma, Aranda, Buitrago eta Chamartin. Azkenean, uztailak 20an Madrilen sartu zen.\n1829/06/13: Fernando VII.a\n1829 urtean Fernando VII erregeak eta Maria Josefa Amalia erreginak Soraluze bisitatu zuten.\nKataluniako matxinada zela-eta, errege-familiak penintsulako iparraldean zehar eginiko biran Euskal Herrira etorri ziren.\nGurean denetik izan zen: harrera beroa, biba eta txaloak, gremioak formazioan, Erregetxeko bisita… eta azkenean, armagile guztion artean, pare bat pistola oparitu zioten erregeari, “beren miserian” presente izateko.\nBisita zela eta, José Joaquín Agirre eibartarrak bertsoak jarri zituen, 48 guztira, zortziko txikian eta nahikoa bitxiak, euskara eta gaztelania tartekatu zituen eta.\nIsabel II.a eta ama\n1845/08/27: Isabel II.a\n1845ko abuztuan Isabel II.a eta Maria Cristina bere ama Arrasaten egon ziren, Gesalibarreko bainuetxeko urak hartzeko. Eta egun haietan inguruko hainbat herritan egon ziren.\nAbuztuak 27an Soraluzera etorri ziren eguerdian, handik Debara pasatzeko. Bueltan, Mendaron bizkotxoak oparitu zioten eta, Soraluzera heltzerakoan, bertako parrokia eta Erregetxea ikusi zuten.\nEgun horretan jendetza izugarria bildu zen, baserritar guztiak kalera jaitsi zirela. Sokamuturra, dantzaldiak... denetik egon zen.\n1932/09/13: Alcalá Zamora presidentea\n1932. urtean Niceto Alcalá Zamorak, Errepublikako presidenteak, Eibarrera egin zuen bisita (1932/09/13).\nSoraluzetik pasatzerakoan, Casimo de la Unión Liberalen frentean geratu zen, jendea agurtzeko.\n1941/09/15: Francisco Franco\n1941.eko irailak 15ean Francisco Franco jeneralak ere SAPAren Soraluzeko lantegia bisitatu zuen. SAPAri esleitutako lanen egoera bertatik bertara jakiteko interesa zegoen, eta lantegiaren premiak eta gabeziak zuzendarien ahotatik ezagutzeko.\nFrancisco Francorekin hainbat militar etorri ziren: Juan Vigón teniente jenerala (Aire ministroa), José López Pinto jenerala (VI barruti militarraren kapitain jenerala eta Arabako gobernadore militarra gerra garaian), José Moscardó Ituarte jenerala (Francoren Etxe Militarraren burua eta JONSen Miliziarena) eta Agustín Muñoz Grandes jenerala.\nSAPAko zuzendaritzaren aldetik hiru lagunek artatu zuten Franco: Alejandro de Calonje y Motta (SAPAko zuzendari-jerentea), José Sirvent Dargent (SAPAko injeniari-burua eta INIren lehendakaria 1963-1969 tartean) eta Rafael Hernández Francés (SAPAko zuzendaria). Horiekin batera Miguel Larrañaga Aispua (herriko alkatea) eta Pío Placencia Arluciaga (lantegiaren maisu nagusia) ere aritu ziren.\nRetrieved from "http://www.sorapedia.eus/index.php?title=Goi_mailako_bisitariak_(eu)&oldid=26756"\nThis page was last edited on 25 January 2022, at 00:09.


Irekia Eusko Jaurlaritza - Gobierno Vasco :: Kontroleko osoko bilkura (2021/12/17)\n\nKontroleko osoko bilkura (2021/12/17) Iturria: Irekia\n\n\n\n\nGaldera, Miren Gorrotxategi Azurmendi Elkarrekin-Podemos taldeko legebiltzarkideak Lehendakariari egina, oraingo osasun-egoerari buruz.\nLehendakariak azaldu duenez, Eusko Jaurlaritzak osasun-larrialdia deklaratu du, eta estrategia argia du, honako neurri hauetan oinarrituta: txertaketa bultzatzea; kasu positiboak identifikatzea; Covid Ziurtagiria erabilgarri eta posible den eremuetara zabaltzea; Osasuneko Lurralde arteko Kontseiluari behin eta berriz eskatzea kanpoan maskara derrigorrezkoa izan dadin; eta erantzukizunez jokatzeko eta prebentziorako deia egitea. “Berriro egiten dugu familia desberdinetako pertsonen arteko ospakizunak saihesteko deia. Familia-ospakizunak murrizteko eta mugatzeko eskatzen dugu, pertsona kopuru mugatu batekin eta osaera aldatu gabe”, azpimarratu du.\nAzkenik, neurri zehatz berriak proposatzeko eskatu dio Gorrotxategiri, eta proposatzen dituenak aztertzeko konpromisoa hartu du.\nGaldera, Carlos Iturgaiz Angulo euskal Alderdi Popularra-Ciudadanos taldeko legebiltzarkideak Lehendakariari egina, Euskadik 2021eko amaieran daukan egoerari buruz.\nLehendakariak aitortu du zailtasunak daudela, baina eguneroko informazioaren analisiak eta zientzia- eta osasun-gomendioak gidatuta jarduten ari direla; osasun publikoa zainduz, bizitza soziala, kulturala, ekonomikoa edo kirolekoa mantentzea ahalbidetuko duen oreka bilatuz. “Arazoak izugarriak diren arren”, Iñigo Urkulluk azpimarratu du egoera ekonomikoa bere onera datorrela eta “gizarteak onartu egiten du” eta egoera instituzionala eta politikoa egonkorra dela.\nUrteko azken kontroleko Osoko Bilkuran, Lehendakariak itxaropenezko mezua partekatu nahi izan du. “Pandemiari aurre egiteko baliabideak eta profesionalak ditugu. Euskal herritarrei itxaropena helaraziko dien jarrera eta mezua partekatzera animatzen zaitut: “aurreko bost olatuak gainditu ditugu eta seigarren olatu hau ere gaindituko dugu”. Urte berria, jarrera berria, Iturgaitz jauna”, adierazi du.\nGaldera, Amaia Martínez Grisaleña talde Mixtoko legebiltzarkideak Lehendakariari egina, konpontzeke dauden ETAren krimen guztiak argitzeko Eusko Jaurlaritzak aurreikusten dituen pausoei buruz.\nLehendakariak adierazi duenez, Eusko Jaurlaritzak badaki terrorismoaren biktimen ehuneko handi batek ez duela erreparaziorik jaso justizia eraginkorraren ikuspegitik, baina gogorarazi du, legezkotasun-kontuak direla eta, ez dagoela Jaurlaritzaren esku biktimei justizia materiala eskaintzea. Nolanahi ere, egia jakiteko eskubidearen ikuspegitik, Lehendakariak konpromisoa hartu du, bai eta erantzukizuna ere, biktimei eskura duten informazio guztia ahalbidetzeko, eta jasandako bidegabekeriaren aurrean aitorpen pertsonal eta gizatiarra egiteko.\nIldo horretan, Jaurlaritzak arlo horretan abian jarri dituen zenbait ekimen aipatu ditu. Horien artean, “Memoriaren eta Aitorpenaren Koadernoak” proiektua nabarmendu du, terrorismoaren biktima bakoitzaren familiarentzako dokumentu monografiko bat, non berariaz aitortzen den biktimaren familiak jasan zuen sufrimenduaren bidegabekeria eta zentzugabekeria. "Koaderno hauek gaur arratsaldean hasiko dira familiei banatzen, ekitaldi instituzional hunkigarri batean. Horrela, jasan zuten bidegabekeriaren aurrean aitorpen etiko eta gizatiarra egin nahi diegu", azaldu du. Gainera, adierazi du proiektu honek jarraituko duela aldarrikatzen ETAk hildako biktima bakoitzaren bizitzeko eskubidearen urraketa inoiz gertatu behar ez zen bidegabekeria izan zela.\nGaldera, Nerea Kortajarena Ibañez EH Bildu taldeko legebiltzarkideak Lehendakariari egina, kooperatibak Lanbideren Administrazio Kontseiluan sartzeari buruz.\nIñigo Urkullu lehendakariak azpimarratu du Jaurlaritzaren nahia dela kooperatiba-mugimendua Euskadin dauden izaera sozioekonomikoko erakunde eta organismoetan egotea; eta oso positibotzat jo du Gizarte Elkarrizketako foroetan inplikatzen diren gizarte-eragile guztien lana. “Gizarte Elkarrizketa da enplegu, prestakuntza, osasun edo laneko segurtasuneko politika publikoetan eragiteko modurik eraginkorrena, praktikoena eta produktiboena”, adierazi du.\nHorregatik, EH Bildu talde parlamentarioari dei egin dio eragile ekonomiko eta sozial guztien parte-hartzea esplizituki babesteko, ez bakarrik Lanbiden, baita dauden foro guztietan ere.


Xanisteban festa ederrak aurten ere | El Diario Vasco\nOiartzunXanisteban festa ederrak aurten ere\nDanborrada. Gaztetxoentzat antolatutako ekitaldiek arrakasta handia izan dute aurtengo jaietan. / ARGAZKIAK ARIZMENDI\nHaurrentzako egitarauak, musika emanaldiek, kirol ekitaldiek eta bazkariek izan dute erakarpen gehien\nGOIZARIN OIARTZUN. Martes, 8 agosto 2017, 07:19\nParte hartze handia eta giro polita izan dute aurten ere Oiartzungo xanisteban festek. Urtero bezala herritar ugari erakarri ditu Festa Batzordeak prestatutako egitarau oparoak.\nKultura Batzordeko zinegotziak, Iosune Cousillas, adierazi du aurtengo xanistebanetako nondik norakoak sakonki irailean aztertuko badira ere Festa Batzordeko kideekin, dagoeneko gai dela balorazio azkar bat egiteko. Hala, festen balorazio positiboa egin du, eta herriko festetan eguneko giroa indartzen ari dela uste du. Horren adierazgarri dira, besteak beste, festetan egiten diren bazkariak: Gazte Egunekoa (514 lagun), arkume jatea (650 lagun) eta erretiratuen bazkaria (239 lagun).\nAntolatu diren kirol ekitaldiak (pilota partidak, sokatira, krosa, idi-demak, herri kirolak...) ere oso arrakastatsuak izan dira, baita egunez antolatu diren beste ekitaldi batzuk ere: bertako produktuen azoka, pintxo lehiaketa, sagardo dastaketa...\nHaurrentzako antolatutako egitaraua ere arrakasta hitzarekin definitu du Cousillasek: danborrada, erraldoien kalejira, haur parkea, an-tzerkia... Haur eta guraso asko bildu dira horietan. Euria dela-eta, aurten ez da apenas ekitaldirik zapuztu.\nGauez ere jende asko ibili dela ere nabaritu du Kultura zinegotziak, krisiaren amaieraren eraginez behar bada. Esate baterako, igande gaua jendetsua izan zen. Doneztebe plaza mukuru bete zen Maider Zabalegiren kontzertua ikustera. Era berean, Autobus Magikoa eta Tremenda Jauria taldeen kontzertuak arrakasta handia izan zuten.\nOiartzuarrak irabazle XXXIX. Villa de Errenteria torneoan\nMarea arroxak agurtu ditu xanistebanak 100 urte bete ditu Florinda Ferreirok


About: San Kosme eta San Damian eliza (Antsoain)\nSan Kosme eta San Damian eliza Nafarroako Antsoain udalerrian dagoen eliza bat da. San Kosme eta San Damian santuei sagaratua dago. Ez da nahastu behar udalerri berdineko eta Antsoaingo herrigune berrian dagoen eta 1996ean eraiki zen San Kosme eta San Damian parrokia modernoarekin, Erdi Aroko eliza hau Ezkaba mendiaren magalean dagoen herrigune historiko txikian baitago, errepideaz bestalde, eta herrigune berritik banandua.\nSan Kosme eta San Damian eliza Nafarroako Antsoain udalerrian dagoen eliza bat da. San Kosme eta San Damian santuei sagaratua dago. Ez da nahastu behar udalerri berdineko eta Antsoaingo herrigune berrian dagoen eta 1996ean eraiki zen San Kosme eta San Damian parrokia modernoarekin, Erdi Aroko eliza hau Ezkaba mendiaren magalean dagoen herrigune historiko txikian baitago, errepideaz bestalde, eta herrigune berritik banandua. (eu)\nHerrigune historikoa. 31013 (eu)\nSan Kosme eta San Damian eliza (Antsoain) (eu)\nwikidata:San Kosme eta San Damian eliza (Antsoain)\ndbpedia-wikidata:San Kosme eta San Damian eliza (Antsoain)\nSan Kosme eta San Damian eliza (eu)


Go-Lab ekimenak ikasgeletara eraman ditu laborategi zientifikoak - SPRI\nSPRI / Berriak SPRI / Berriak / Go-Lab ekimenak ikasgeletara eraman ditu laborategi zientifikoak\nGo-Lab ekimenak ikasgeletara eraman ditu laborategi zientifikoak\nProiektuaren xedea da hezkuntza-berrikuntza bultzatzea esperimentazioaren bidez.\nGo-Lab atarira sartuz, Bigarren Hezkuntzako eta Batxilergoko ikasleek jakin dezakete nola egingo lukeen talka asteroide batek Lurraren aurka, parametroak alda ditzakete talka horrek eragindako kraterra neurtzeko, praktikan jar dezakete Arkimedesen printzipioa edo azido desberdinen PHa neurtu dezakete. Proiektu honek ikasle eta irakasleen zerbitzura jartzen ditu urruneko laborategiak eta laborategi birtualak, denen eskura jarriz baliabide horiek, esperimentu zientifikoak egin ditzaten.\nGo-Lab Europako Batzordeak ko-finantzatutako ekimen bat da, hezkuntza-berrikuntzarako ikerlan bat, helburutzat duena zientzia eta teknologia sustatzea ikasleen artean. Europako 18 bazkidek parte hartzen dute proiektuan, eta Deustuko Unibertsitatea da Estatuko koordinatzailea, Ingeniaritza Fakultateko Learning taldearen bitartez. Ardatz nagusietako bat hori den arren, hots, aukera ematea Internet bidez urruneko laborategietara sartzeko, ekimenak aukera gehiago ere eskaintzen ditu, baliabide ugari garatu baitira ikasgelan bertan Zientzia eta Teknologia ikasgaiak lantzeko.\nJavier Garcia-Zubia katedradunak dioenez, Go-Lab ekimena hiru zutabetan oinarritzen da: ikerketan, laborategietan eginiko esperimentazio praktikoan eta irakasleen lidergoan. “Ikerketaren bidez irakatsi behar dugu, hau da, ez diegu guk esan behar ikasleei gauzak nola diren, baizik eta eurek egiaztatu behar dute galderak eginez eta prozesuko protagonista bihurtuz”, dio Deustuko Unibertsitateko proiektu arduradunak. Horretarako, esperimentuak egin behar dira laborategietan, baina instalazio horiek garestiak dira, eta ez oso ugariak ikastetxeetan. Horregatik, Go-Lab ekimenak aukera ematen du saretik 403 laborategitara sartzeko, batzuk birtualak eta besteak fisikoak, urrunetik kontrolatu daitezkeenak.\nIrakasleak ere protagonista dira proiektu honetan, zeren “teknologia asko izanda ere, irakasleengana iristen ez bada, ez du ezertarako balio” azaldu du Garcia-Zubiak. Go-Lab proiektuak irakasleen inplikazioa bilatzen du, eta aplikazioak edo ikasgelan egin daitezkeen 1-2 orduko lezioak eskaintzen dizkie. Irakasleek horiek denak erabili, aldatu edo berriak sortu ditzakete, eskura dauzkaten materialak ugaritzeko.\nLau urteko garapenaren ondoren, arduradunek uste dute ekimenak arrakasta itzela izan duela: 408 lezio argitaratu dira, eta 100.000 erabiltzaile bakar baino gehiagorenganaino iritsi da. 2016aren amaieran, Europako Batzordeak “bikain” batekin ebaluatu ostean, proiektuarekin aurrera jarraitzea onartu da, Next-Lab izenarekin. Fase berri honetan, helburu nagusia da ikasle gehiagorengana iristeko baliabideak ustiatzea, eta material berriak garatuko dira, bereziki Lehen Hezkuntzako ikasleentzat pentsatuak.\nBaliabide didaktiko guztiak eta laborategietarako sarbidea proiektuaren atarian daude, eta parte hartu nahi duen edozein irakasle-komunitate edo ikastetxe harremanetan jar daiteke golab@deusto.es talde koordinatzailearekin.


EAEko ardaoak - bizkaie.biz\nEAEko ardaoak munduan:\nKontuan izan behar dogu, azken hamarkadan, ardaoaren kontsumoa ez dala asko aldatu (220 miloe hektolitro) baina bolumenean aldaketarik igarri ez bada be, kalidadezko ardaoen kontsumoan gorabehera handiak egon dira. Gaur egun, gero eta mahaiko ardao gitxiago edaten da baina kalidadezko ardao gehiago edaten da (kalidadezko ardaoak Jatorri Deiturako ardaoak izaten dira).\nAitatutako aldaketa horreek gehien igarri dituenak ardao asko produziduten daben herrialdeak izan dira: Frantziak (munduan ardao gehien produziduten dauen herrialdea), Italia (2. produktorea) eta Espainia (3. produktorea).\nKontuak kontu, herrialde horreei zuhur ibiltea komeni jake, besteak beste, mahaiko ardao asko egiten dabelako eta mundu barriko herrialdeak (Txile, Argentina, Ameriketako Estadu Batuak, Australia...) oso gogor sartu diralako Europako merkatuan prezio bajuakaz kalidade onari eutsiz. Adibide moduan, oraintsura arte Erresuma Batuan gehien edaten ziran ardaoak Frantziakoak ziran; gaur egun, barriz, Australiarrak dira gehien edaten diranak eta Frantziako ardao preziatuak sailkapeneko bigarren lekura joan dira.\nAzken buruan, EAEko ardaoen kasuan, nazinoarteko merkatuaren % 25 hartzen dabe. Nire ustez, holan jarraitu behar dogu, kalidade handiko ardaoak egiten eta prezio lehiakorrak jarriz. Azken finean, ardaoaren kontsumoak behera egin arren, bezeroek kalidadea eskatzen dabe eta horri eustea da giltza.\nEgun sargoritsu honeetan jaso dodan txosten baten ganean idatziko deutsuet. Datuak EAEkoak bakarrik dira baina ideia bat hartu geinke Euskal Herrian ardaogintzeak ekonomiaren aldetik dauen garrantziari dagokionean. Txosten honetan datu interesgarriak agertzen dira eta nire ustez askotan ez gara konturatzen ardaoak emoten dituan diru sarrerak; azken finean, upeldegiak enpresak dira eta enpresa guztien antzean, ondo joateko diru kontuetan be ondo joatea komenidu da.\nOro har, EAEko mahatsondoen landaketea eta ardaoaren produkzinoa, kalidadezko mailatan sailkatu geinke. EAEn 3 Jatorri Deitura dagoz (Bizkaiko Txakolina, Getariko Txakolina eta Arabako Txakolina) eta Errioxako Jatorri Deitura Kalifikatuaren barruan, Arabar Errioxa Azpigunea be ezin ahaztu. Danetara, 12.750 mahasti doguz landatuta eta horreetatik 12.378 Arabar Errioxan.\nDuda barik, ardaoak garrantzi handia dauka EAEko nekazaritzan; Euskadin pasa dan urtean 85 miloe botila produzidu ziran eta diru sarreretan espainiar estaduko 5. produktore handiena da.\nKontuan hartu behar dugu, 1992. urtean 45 miloe botila baino ez zirala produzidu eta, beraz, 10 urteko epean ia bikoiztu egin da datua. Ardaoaren % 25 atzerrira bialtzen da.\nArabar Errioxan, ardaogintzeak indar handia dauka eta esan behar da monokultiboa dala nagusi. Lurralde honek 10.000 biztanle ditu eta horreetatik 1.900 biztanle inguru mahastizaintzan edo ardaoagaz lotutako bestelako beharretan dabilz. Danetara, 120 upeldegi dagoz (ardaoa tarteka-marteka egiten dabenak be kontuan hartuta) eta horreen fakturazinoa pasa dan urtean 320 miloe eurokoa izan zan.\nEdozelan be, ardao gehien egiten dauena eta diru sarrera gehien dauen lurraldea Arabar Errioxa izan arren, badagoz EAEn beste ardao produktore batzuk. Txakolingileak be polito dabilz beharrean; jakina, asko be gitxiago produziduten dabe baina geldiro-geldiro badoaz produkzinoa eta fakturazino mailak hobetzen.


Azken bideoak: Aisialdia | Hamaika Telebista\nAzken bideoak: Aisialdia\nUdalak baztertu egin du Sanferminetan “jende pilaketak" sor ditzakeen "edozein ekimen” antolatzeko aukera\nMaia alkateak Sanferminetako mahaiarekin izandako bileran eskatu du egiten diren ekimenak “izaera pribatukoak” izan daitezela. Kolektiboei eskertu die hiriburuko festak bertan behera uzteko erabakiarekiko emandako “erantzun on eta arduratsua”.\nAmets Jauregizar (Bakioko alkatea): “Protokoloak egiteko oso garrantzitsua da hondartza bakoitza ondo ezagutzea”\nHondartza denboraldia uztailaren 1ean hasiko da Gipuzkoan. Era berean, herrialdeko hondartzek sorosle zerbitzua bermatuko dute ekainaren 15etik aurrera. Egun horretan bertan, hasiko da hondartzen denboraldi berria Bizkaian. Baina, nolakoa izango da? Hortaz aritu da Amets Jauregizar Bakioko alkatea, esan duenez, garrantzia handia hartuko dute aforoa neurtzeko tresnek eta, hiru ordutik beherako egonaldien aholkuak.\n2. faseak sortzen dituen zalantzak argitzeko Ertzaintzak hainbat irizpide plazaratu ditu\nDeseskaladaren bigarren fasea hastean ohikoak diren zalantzak piztu dira gizartean, egoera argitze aldera, Ertzaintzak hainbat irizpide eman ditu.\nLeire Ferro (Elhuyar): "Familian etxean egiteko zientzia erronkek harrera ederra jaso dute"\n#NikEtxeanEsperimentuak ekimenaren eguteki berria aurkeztu du Elhuyar fundazioak. Apirilean izandako arrakastaren ondoren, maiatzean ere hainbat jarduera antolatu dituzte. Astelehenetik ostegunera zientza erronkak egingo dituzte egunero, eta, ostiraletan, ikertzaile gazte batekin solasaldiak egingo dituzte.\nAinhize Muniozguren (Abokatua): "Epaitegietan dena eten da alarma egoeran"\nKoronabirusaren izurritearen ondorioz martxan jarritako alarma egoerak etenaldiak eragin ditu hainbat sektoretan. Horietako bat epaitegiak izan dira. Ainhize Muniozguren abokatuak azaldu digu egun duten egoera.


Buletina 2017-11-10 — dantzan.eus\nHemen zaude: Hasiera › Buletina › Buletina 2017-11-10\nIgor Yebrak eta Maribel Gallardok jasoko dituzte dantzako Actua sariak\nAISGE fundazioak jakinarazi du 2017ko dantza alorreko Actua sariak Igor Yebrak eta Maribel Gallardok jasoko dituztela. Sari hori, aktoreei eta dantzariei, ibilbide artistikoagatik eta zintzotasun profesionalagatik egiten zaien aitorpena da. Epaimahaiak bi dantzarien nazioarteko dantza-ibilbide...\nHeroi eroen ezohiko normaltasuna\nHeldu den azaroaren 11n estreinatuko dugu Bilboko Arriaga antzokian Martin Zalakain ikuskizuna . Juan Antonio Urbeltzen ideia da, Pio Barojaren Zalakain abenturazalea eleberrian oinarritutakoa. Narrazio eta hari dramatikoa izango dituen dantza-ikuskizuna da, eta Ander Lipus ek jokatuko du Barojar...\nZalakain abenturazalearen urratsekin dantzan\nDatorren larunbatean, azaroak 11, estreinatuko da Martin Zalakain Argia dantzari taldearen ikuskizun berria, Bilboko Arriaga antzokian . Juan Antonio Urbeltzek gidatutako dantza eta antzerki lan berria, Artedrama arte eszenikoen plataformarekin elkarlanean egin da. Pio Barojaren Za...\nOfizioz gozogile jardun badu ere, Zangozan bertan eta bereziki Zangozatik kanpo, dantzarekin lotuta ageri zaigun gizona da Juan Pedro Aramendia. Iker Tubiak elkarrizketatu du Berria egunkarian . Orain 10 urte Dantzan-erako elkarrizketatu zuen Aritz Ibañezek bere dantza...\nIndartsu itzuliko da Alicia Amatriain etxera\nArtista donostiarrak sei pieza emango ditu; horien tartean Egurra estreinatuko du, Juan Mari Beltranen musikarekin. Sei urteren ondoren Donostiako eszenatokietan aritu gabe egon ostean, Victoria Eugenia antzokira itzuliko da Alicia Amatriain . Moskuko Bolshoi antzokian, Terpsicoreren artearen s...\nRapper dantzekin jolasean\nBigarren aldiz Dantzan Ikasin, euskal errepertoriotik kanpo salto egin eta rapper ezpata-dantzetan "korapilatzeko" aukera bikaina izan genuen Tom Redman eta Laura Field-ekin. Izan ere, 2011an ere rapper-ekin aritu ginen Jeremy Carton Gordon-en eskutik Dantzan Ikasiren ikasgelan . Eibarko Por...\nBadator, badator, Martin Zalakain!!!!\nHeldu den larunbatean (azaroak 11) estreinatuko dute Argia dantzari taldeak eta Artedrama arte eszenikoen plataformak, Martin Zalakain, Juan Antonio Urbeltzek gidatutako dantza eta antzerki ikusgarri berria. Argiako dantzariez gain, Kezka (Eibar), Maritzuli (Biarritz), Elai-Alai (Portugalete), ...\nIurretako dantzariek Humboldten inguruko dokumental batean hartu dute parte\nHumboldt ilustratu eta bidaiari alemaniarrak 1801ean Euskal Herrian egin zuen bidaian oinarritzen den dokumentalean hartu dute parte Iurretako dantzariek. Anboton irakurri dugunez g rabaketa ZDF telebista kate alemaniarreko lantalde bat ari da egiten. Berlineko Humboldt Foroarekin elkarlanean ar...\nDantzaz: teknologia berriekin esperimentazioan\nDantzaz eta Iametza enpresa dantza eta teknologia berriak uztartzeko esperimentuan aritu dira Gipuzkoako Dantzagunean. Zuzeneko grabaziorako prototipo batekin frogak egin dituzte. Julen Irazoki Iametzako garatzaileak dio, prototipo horren bitartez, dantzaria dantzan ari denean, publikoaren eta dant...\nBerastegi: San Joan dantzak 2017\nAbuztuaren 10ean Berastegiko San Lorentzo jaietan San Juan dantzak egiten dira herriko plazan , beti ere eguraldiak laguntzen badu , udaletxe aurrean . 1900eko hamarkadako hainbat irudiri esker , ...\nErtza konpainiaren lana da Hariak, instant batean bizitza osoa sostengatzen zioten hariak hautsi eta hutsetik hasi beharrean aurkitu den jendearen esperientziez osatutako antzezlan multidisziplinarra. Benetako jendearen benetako istorioak kontatzea du helburu Natalia de Miguel, Thiago Luiz Almeida,...\nBallar 01: Dantzatu eta aske sentitu\nBallar, dantzaren inguruan TV3 telebista katalanak martxan jarri duen programa da. Lehen atalean kartzela batean, presoek dantza egitean izaten duten askatasun sentipena jorratu dute. Hitzaren eta dantzaren arteko harremana izan da Ballar programaren bigarren atalaren ardatza eta dantza eta jolas...\nBiarritz: San Martin ezpata-dantza 2014\nIgande honetan kaleratuko dute bigarrenez San Martin ezpata-dantza Biarritzen. 2014ko azaroan estreinatu zen ezpata-dantza hau Maritzuli Konpainiaren ekimenez baina hainbat talde eta herritako dantzariak batuz. Hain zuzen ere estreinaldiko irudiak eta Jon eta Claude Iruretagoienaren, Maritzuliko z...\nRepresentación de la pastoral "Karmen Etxalarkoa"\nNoticias de Navarra 2017/11/06 Gehiago irakurri →\nNoticias de Gipuzkoa 2017/11/10 Gehiago irakurri →\n'Martin Zalakain' antzezlana Arriaga Antzokian\nUriola 2017/11/09 Gehiago irakurri →\nCadena Ser 2017/11/09 Gehiago irakurri →\nKarkara 2017/11/09 Gehiago irakurri →\nDanza, teatro y literatura, en el espectáculo ‘Martin Zalakain’\nDeia 2017/11/03 Gehiago irakurri →\nAmasako gazteentzat 24 orduko festa\nTolosaldeko ataria 2017/11/09 Gehiago irakurri →\nUrbeltz pone a bailar a Baroja\nNoticias de Gipuzkoa 2017/11/09 Gehiago irakurri →\nOinekin kontatuko dute\nBerria 2017/11/09 Gehiago irakurri →\n“Martin Zalakain” ikuskizuna estreinatuko dute larunbatean Arriagan\nUberan 2017/11/09 Gehiago irakurri →\nArgia estrena 'Martín Zalakain' en el Teatro Arriaga\nArtez Blai 2017/11/06 Gehiago irakurri →\n'Martin Zalakain' lleva a la danza la novela de Pío Baroja\nEitb 2017/11/08 Gehiago irakurri →\nDantzek “Martin Zalakain” gorpuztuko dute Arriaga Antzokian\nNontzeberri 2017/11/08 Gehiago irakurri →\nUrbeltzek, Lipusek eta Canok bat egin dute "Martin Zalakain" Bilboko Arriagan taularatzeko\nDeia 2017/11/08 Gehiago irakurri →\nMartin Zalakain dantzaz kontatua\nEitb 2017/11/07 Gehiago irakurri →\nLiteratur antzerki dantzatua\nGara 2017/11/08 Gehiago irakurri →\nArgia 2017/11/03 Gehiago irakurri →\nComodoroko Euskal Etxeko neskek Iruñeko Duguna taldekoekin distantzian ikasitako 'Zinta Dantza' dantzatu dute\nEuskalkultura.com 2017/11/07 Gehiago irakurri →\nArgia estrena "Martin Zalakain" en el Teatro Arriaga\n"SOKA, euskal dantzaren urratsetan" erakusketa Hendaian\nEke 2017/11/03 Gehiago irakurri →\nBidarraiko Babalkada-tobera, airosa eta ederra\nKazeta.eus 2017/10/30 Gehiago irakurri →\nDurangoko 51. Umeen Euskal Jaia egingo dute domekan\nAnboto 2017/10/28 Gehiago irakurri →\n'Kulturrizketak': Edu Muruamendiaraz eta Xabier Zeberio aurrez aurre\nGoiena 2017/11/03 Gehiago irakurri →\n'Karmen Etxalarkoa' Pastorala arrakastatsua izan da Elizondon ere\nErran 2017/11/06 Gehiago irakurri →\n“Martin Zalakain” ikuskizuna estreinaldia azaroaren 11an Bilboko Arriaga Antzokian\nBilbo Hiria 2017/11/03 Gehiago irakurri →\nIrrintzi dantza taldeak argazki erakusketa ireki du\nNoticias de Gipuzkoa 2017/11/05 Gehiago irakurri →\n'Sariak oasi baten modukoak dira'\nEitb 2017/11/03 Gehiago irakurri →\nJantziaren Zentroa. Jantziz jantzi jantzia\nGipuzkoako Hitza 2017/11/03 Gehiago irakurri →\n«Gure jarraitzaileentzako omenaldi txiki bat ere bada ikuskizun hau»\nBerria 2017/11/03 Gehiago irakurri →


Iritzi eta sentimenduen analisia, itzulpen automatikoa, entitate-izenen ezagutza, elkarrizketa-sistemak, sailkatzaileak eta bestelako teknologiak.\nHizketa Naturalaren Prozesaketak Ordenagailu Zientzien teknologiak (hala nola, Adimen Artifiziala, Ikasketa Automatikoa eta Inferentzia Estatistikoa) eta Hizkuntzalaritza Aplikatua biltzen ditu, eta helburu du giza hizkuntzan adierazitako informazioa ordenagailu bidez ulertu eta prozesatzea, xedea izanik ataza zehatzak gauzatzea: itzulpen automatikoa, elkarrizketa-sistema elkarreragileak, iritzi-erauzketa, etab. Vicomtech-en ustez, teknologia garrantzitsu hau faktore gakoa da multimedia-inguruneetan sakonean elkar eragiteko eta horiek ulertzeko, multimedia-eduki eta -aplikazio askok hizkuntzarekin lotura estua baitute.\nArlo honi dagokionean, Vicomtech zentroaren ikerketa-espezializazioak eremu hauek hartzen ditu:\nIritzi-erauzketa eta Sentimenduen Analisia alderdi garrantzitsuak dira Hizkuntza Naturalaren Prozesaketan, eta gizakiek sortutako testuak ordenagailu bidez aztertzen dituzte, horiekin lotutako iritziak eta sentimenduak prozesatzeko eta horien maila neurgarriak erauzteko.\nItzulpen Automatikoak ordenagailuz lagundutako itzulpena lantzen du testuak giza hizkuntza batetik bestera itzultzeko. Itzulpen Automatikoaren baitan, hainbat hurbilketa eta teknika egon daitezke, itzulpenaren testuinguruaren, hurbilketaren (estatistikoa, erregeletan oinarritua, hibridoa) eta beste hainbat faktoreren arabera.\nEntitate Izendunen Ezagutzea eta Sailkapena Informazio-erauzketaren azpieremu garrantzitsua da, eta “entitate izendun” deitutako elementu atomiko indibidualen kokalekua, identifikazioa eta sailkapena jorratzen ditu, hala nola izen bereziak, datekin lotutako esamoldeak, ehunekoak eta zenbakiak.\nElkarrizketa Sistemei esker, pertsonek ordenagailu-sistema batekin elkarreragin dezakete (ordenagailu-aplikazio bat erabiltzeko, adibidez), gizakiek gai zehatz bati buruz izan ditzaketen elkarrizketa idatzien (eta ahozkoen) atzeko elkarrekintzak baliatuz.\nSailkatzaileen eta patroien ezagutzarako bestelako teknologien bidez, informazioa aurrez ezarritako irizpideen arabera sailka daiteke. Informazioa mota askotakoa izan daiteke: ikusizkoa, testuak, soinuak, etab.\nArloarekin lotutako proiektu nagusiak\nKontsumitzaileen eta hiritarren iritzia aztertzeko plataforma\n3DTUTOR: Tutoria Birtual eta Laguntzarako 3Dko Sistema Interoperablea garapen kognitiboa lantzeko motibazio prosezuetara bideraturik\nItzulpen automatiko bidez azpitituluak sortzeko online zerbitzua\nEntitate-izenen eta polaritateen ezagutza kode irekiko tresnak erabiliz\nIngurunea sormen esperientzia batean transformatzen duen tresna erabilerraza\nItzulpen Automatiko Guztiz Egokitua Datu Heterogeneoen Ustiapenean Oinarritua\nTumore solidoen aurkako terapiaren erantzuna hobetzea – MERIT\nBerbaOla: Ahots eta Hizkuntza teknologiak RIS3 arloetara aplikatuta


Joseba Sarrionandiaren elkarrizketa osorik • ZUZEU\nJoseba Sarrionandiaren elkarrizketa osorik jarraian, egindako elkarrizketaren material guztia jartzen dizugu aukeran sarrera honetan, nola transkripzioa, hala audioa ere. 17 galdera eta erantzun dira guztira, 15’22” irauten dutenak. Oso osorik duzu entzungai.\n(Bandera plazaren erdian. Josean Prado. cc-by)\n2015 urte hasiera honetan, zer ari zara irakurtzen?\nEta zer ari zara idazten?\nJarraitzen duzu gaurko euskal produkzioa? Zein iritzi duzu?\nZein idazle jarraitzen dituzu bereziki?\nAxularren Gero bera esate baterako. Non daude liburu horretan liburu hori idazten ari zela, Pierre de Lancrek erre arazitako sorginak? Errepresioa ixilpetuta, mendetako kanpandorre gizartea dago hor nonbait, liburuaren barruan.\nEdozein liburutan dago gehiago lerroen artean, lerro arteko zuritasun horretan tinta beltzean baino.\nInork ere ez du dena kontatzen, ez? Inposiblea da, aspergarria eta gainera zertarako.\nEta hizkuntza, nola gordetzen duzu uherrik gabe hainbeste urteko distantzian?\nUherra, nire hizkerak, uherrak, sargazoak eta dortokak ere izango ditu honez gero, baina barruan eraman dut beti. Euskara putzu sakon eta ilun bat zen idatzi zuen Gabriel Arestik eta kantatzen genuen antzina. Ur gazi bat ateratzen dugu handik nekez. Nik bakarrik ez, jakina. Zuek denok dio abestiak. Denok daramagu putzu hori barruan ur gazia ateratzeko.\nZergatik da gazia euskaren putzuko ura?\nBaztertua eta minorizatua izan delako eta errekuperatzea nekeza delako. Nik ulertzen dut metafora: bizi izan naiz itsaso bazterrean ur gatzduna ateratzen baizik ez den lekuan, edateko, gauzak garbitzeko, bainatzeko eta.. ez da erraza, baina garbituko dugu apurka apurka geure putzua errekako ur garbiz. Horretan ari gara, ez?\nBada azkenaldian euskara batuaren aurkakoa dirudien joera bat, dialekto eta ahozko eren ugaltze bat…, baina horrela ez ote da Ipar eta Hegoaldearen arteko arrakala areagotzen?\nTxikien bizimodua ez da erraza izaten handien patioan. Frantsesa eta espainola aspaldi dira hiper hizkuntzak, eta gurea oraintxe ari da batzen. Euskara batua azkeneko mende erdian moldatu da, oraindik indartu eta osatu gabe dago eta hiper hizkuntza boteretsuen aldamenean, testu inguru bilinguean ba normala da arazoak sortzea, ez?\nDena dela literaturan iada obra zabala egin da. Badugu, gutxi gora behera, idazkera eredu bat eta liburutegia gure hiper hizkuntza txikian (ere bai). Nire ustez gure literaturaren erronketako bat da bestelako barietateak inkorporatzea. Horregatik interesatzen zait Antton Lukuren idazkera esate baterako, edo Patziku Perurena edo Aingeru Epaltzarena, edo bizkaieratik datozen aportazioak.\nBeste erronka larri bat errealismo linguistikoarena da, nire ustez. Nire belaunaldikoek, guk, hizkuntza utopiko batean egin dugu literatura eta oso ondo (dago hori), edozein literatura da utopikoa. Baina literatura utopiaren eta errealismoaren artearen mugitzen da eta gure errealitate linguistikoa literaturan seguru islatuko dela gero eta gehiago.\nEgiten dugu literatura eta beste hizkuntzetara itzultzeko modukoa bada ba ederto, baina beste hizkuntzetara itzuli ezin den zerbait izaten du hizkuntza bakoitzak. Eta literatura batek hori nire ustez ezin du ahaztu.\nPoeta erraria (4): Hizkuntzarenak\nPoeta erraria (5): Herria eta beste\nelkarrizketa, joseba sarrionandia, osorik, Sarrionandiaren, Sarrionandiaren elkarrizketa\nZer duzu buruan “Joseba Sarrionandiaren elkarrizketa osorik”-ri buruz\nsarrisarri 2016-03-21 23:11\nArrazoi osoa, bukaeran batezere.\nEuskal herria gara ta gure etorkizuna guk sortu beharko dugu.


Udala eta emakumearen topagunea, berdintasun plana arlo guztietara zabaltzen saiatuko dira - Soraluze - Plaentxia.eus\nUdala eta emakumearen topagunea, berdintasun plana arlo guztietara zabaltzen saiatuko dira\nplaentxia_com 2009-09-24 14:04\nAtzo aurkeztu zen emakumeen eta gizonen berdintasunerako lehen plana, 2009-2012ko urte bitarteko epean Soraluzen ezartzea aurreikusten dena.\nJoana Azpitarte, Berdintasun Teknikariak eta Larraitz Lakuesta, Emakume Saileko batzorde buruak, herritarrei zuzendutako prentsaurrekoa eskaini zuten atzo plenu aretoan. Bertan, Soraluzerako sexuen arteko berdintasunerako lehen plana aurkeztu zuten.\nPlanaren egituraketa azaldu zuten eta arloz arlo ipiniko diren helburu eta ekintzak esplikatu. Eskuhartzeko eremuak modu honetan banatzen dira: Udala, kultura eta kirola, hezkuntza, lana, gizarteratzea eta osasuna eta hirigintza.\nArloz arloko beharrak eta ekintzak\nZein bere alorrera egokituta, beharrak identifikatu eta asetzeko helburuaz idatzi dute plana.\nKulturari dagokionez, jaietan, emakumeen partaidetza bultzatuko da; kirolean, emakumeari nahi duen kirola hautatzeko aukera emango da; hezkuntzan, irakaslegoa berdintasunaren inguruan formatuko da; lan arloan, etxeko lanen eta zaintza zerbitzuen orduak jaisten saiatuko dira eta hirigintza arloan, herriko leku arriskutsuak identifikatuko eta seguruago bilakatuko dira.\nAurretik, eragile desberdinei aurkeztu zaie ekimena, emakumeen batzordeari, udaleko langileei eta emakumeen topaguneari. Halaber, aurretik egon dira berdintasun plana onartzeko saiakerak, aurrera egin ez dutenak. Azpitartek Soraluzeko Udalaren interesa eskertu du, bere hitzetan, ezinbestekoa baita plana gauzatzeko.\nUrriaren 7ko plenoan bozkatuko da plana\nOrain soraluzetarrek 15 eguneko epea dute ekarpenak egiteko, eta behar bada, luzatu egingo da denbora tartea. Gero, batzordetik pasako da eta azkenik, urriaren 7ko plenora eramango da plana, bertan bozkatu eta onartzeko.


Zorionak, B! – blogoetak\nPanama Hirian geratu ziren, “osasunarekin urratuak”.\nBri zorionak eman beharko dizkiok, motel, ekinokziora iristeagatik; solstiziotik solstiziorako bidean, ekinokzioa erdi-erdian zegok eta (blogoeta hau aurtengo ekinokzioaren uneantxe argitaratzeko programatuta zegoan, hala argitaratuko zuan noski).\nBidaian denetik, laugarrenez ikusi dik Bk ilargia betetzen (duela sei egun Medellinen). Ekuatore geografikora oraindik heldu ez bada ere –lastima, batere itzalik ez izatearen bizipena galdu dik, gaur bertan ez izategatik!–, bidaiarena gainditu berria dik. Eta, gauzak ondo, bihar pasatuko duk Kolonbiatik Ekuadorrera. Ehundik gora sarrera idatzi eta argitaratu ere egin ditik dagoeneko blog honetan, gehi argitaratzeke utzitakoak. Ez duk makala, zorionak mereziko ahal ditu horregatik ere!\nKolonbian geratu zen, bere onenak emanda.\nJoan den ekainaren 18an Halifaxera hegaldatu zen hura beste bat duk orain: den-dena aldatzen duk, ezerk ere ez dik bere hartan irauten, ezta harri koskor batek ere. Beraz, bidaiaria ere aldatuko zuan, noski, bidean daramatzan ia ehun egun hauetan. Horregatik, besteak beste, izena ere aldatzea pentsatu duk, eta B esango diok hemendik aurrera (blogoeton egilea aspertu baldin bada bidaiaria gora eta bidaiaria behera jarduteaz, pentsa balizko irakurleak!).\nEdozein bidaiatan bigarren erdia askoz laburragoa izan ohi duk lehenengoa baino; hori duk, bederen, bidaietan beti, bai Bk eta bai hik, izan duzuen inpresioa. Beraz, lasai egon haren zain zaudeketen guztiok (zain-edo, baten bat egongo ahal da!), berehala baita hor berriz.\nAgur bero bat, bada, Popayán-etik Ipiales-erainoko autobusetik… (hire bizitza aspaldi honetan autobus bat duk, motel!).\n04 Kolonbia, argazkiak, bidaia, bloga, solstiziotik solstiziora\nLehenengo erdiak bezain blogoeta eta argazki ederrak eman ditzala bigarrenak. Eta niri, irakurtzeko denbora gehiago.\nAntzematen da da ekipamendua berritzeko aprobetxatzen ari dela bidaiaria;-) ala gogoetekin kargatuta bestelako kargak kentzeko izango ote?\nHalaxe da, Olatz, ekipamendua berritzen, eta hori poza ematen duena gauzak ongi usatu eta gero botatzeak! Eta ea asmatzen dudan alferrikako kargak ere harrika botatzen, ez litzateke txarra bidaiaren emaitza gisa.\nOndo segi, eskerrik asko.\nUtzi erantzuna Olatz(r)i Utzi erantzuna


2021-06-08 - Urola Kostako Hitza : Urola Kostako Hitza\nJuan Antxieta musika eskolako ikasleek etzi egingo dute ikasturte bukaerako lehen jaialdia\nAurten, bi zatitan egingo dute jaialdia. Etzi banda gazteko eta abesbatzako kideak igoko dira taula gainera, eta datorren astean talde instrumentalen txanda izango da. Bi emanaldiak Soreasu antzokian izango dira, 19:30ean hasita. Joan nahi dutenek, beharrezkoa izango dute gonbidapenak eskuratzea.\nHilabete bukaeran irekiko dute Zumaiako komentuko lorategia\nZumaiako Udalak duela hamar urte eskuratu zuen komentuaren eta lorategiaren jabetza, eta ekainaren 23tik aurrera, egunero joan ahal izango da lorategira.\nUdako Zumaiako kultur agendan kalea izango da protagonista\nBanatu dituzte Arroabeko III. Ipuin Lehiaketaren sariak\nGuztira, hemezortzi ipuin aurkeztu dituzte aurten sariketara, eta Leire Egaña, June Garziarena eta Alaitz Uranga izan dira garaileak.\nAzkoitia eta Urretxu arteko errepidean aurreratzeko erreiak eraikitzeko lanak hasi dituzte\nLanak hasi dituzten zatiko lanek 7,8 milioi euroko aurrekontua dute, eta GI-631 errepidea hobetzeko proiektuaren hiru aurreratze tarteetako lehena da. Aizpurutxo pasatu eta berehala hasi dituzte lanak, eta 1,3 kilometroko tarte batean 400 metroko luzera duten aurreratze tarteak eraikiko dituzte bi norabideetan.\nMinbiziaren aurkako elkarteak egoitza izango du Azpeitian\nAzpeitiko Udalak eta Gipuzkoako AECC-k gaur sinatu dute hitzarmena. Baigera I eraikineko hirugarren solairuan eskainiko du elkarteak aurrez aurreko zerbitzua hil honen bukaeratik aurrera, astelehen eta asteazken goizetan. Bitartean, boluntarioak erakartzeko kanpaina egingo du herrian.\nXabier Munibe Ikastolaren jolastokiko karpa apurtu dutela salatu du Azkoitiko Udalak\nErakundeak azaldu duenez, karparen olana apurtu dute asteburuan. "Mesedez, zaindu ditzagun guztionak diren espazioak eta baliabideak", adierazi du.


Aukeren Ardatz bideratzea\nBasque – Higiezinen Opportunity Erreferentzia\nHigiezinen Erreferentzia Opportunity\nErosi edo saltzeko Higiezinen zure etxea zure Inbertsioa jabetza.\nEgizu Revalu8 bidez eta Ordaindu ahal da edo are emateko beste batzuk Higiezinen erosketa edo salmenta, zure sareko da ordainduko. Egin klik hemen edo beheko estekan.\nErreferentzia aukera ordaindu beharreko referral kuota bat norbaitek etxean edo inbertsio propietate bat da, erosten denean:\nEtxe bat, unitate bat, itsatsita bat, pisu bat, Inbertsio jabetza An\nXehetasun gehiago sakatu hemen edo edo irudiaren gainean\nNahiz eta beharbada erosteko Inbertsioa etxebizitza bat (s) zure Super fondoa batera.\nPositiboki zuzenduak inbertsio propietate bila?\nKnow norbait izan nahi duen etxebizitza bat erosi. Jo horiek revalu8 Zergatik? It get ordaindu dute & delako.\nNorbaitek aipatzeko edo zure sare bat zenbait erreferentzia eta pertsona bat erosten eta inbertsio ezazu gure web orria eta etxebizitza hori erosteko get ordaindu.\nEraiki jende munduko edozein lekutan banatuta, eta horietako bat edo bi edo bi etxebizitza bat erosten badu get ordaindu. Gero eta jende gehiagok erosten bada, gehiago ordaintzen ari zaren *\n* Ikusi webgune revalu8 en termino eta baldintzetan\n** Cornerstonetargeting.com batzorde edo referral kuota bat jaso ahal izango du


Medellinen egon gara bakearen gaineko esperientziak partekatzeko - EGK Medellinen egon gara bakearen gaineko esperientziak partekatzeko - EGK\nIrailaren 6tik eta 11ra EGK Medellinen egon da Kolonbiako hiri honetako hainbat eragilerekin esperientziak eta ikaskuntzak partekatzeko. Kataluniako Nazioarteko Bakerako Institutuak eta Medellineko Memoria Etxea Museoak antolatutako bidaia honen helburua amankomuneko ezagutzetatik bi bake prozesuak indartzea izan da.\nTxema Urkijo (EJko Terrorismoko Biktimei Laguntzeko Zuzendaritzako zuzendari ohia), Iratxe Momoitio (Gernikako Bakearen Museoko zuzendaria), Rocío Salazar (Bakeolako koordinatzailea) eta Elvira C. García Vidales (EGK-ko Bakea eta Bizikidetza teknikaria) izan dira euskal delegazioa osatu dutenak, eta bost egun hauetan hainbat proiektu ezagutzen egon direnak. Giza Eskubideen defentsa eta memoria eta gizarte-sareak berreraikitzea dituzte xede proiektu horiek guztiak, kontuan izanda gatazka armatu baten ondorio mingarriak pairatu dituen errealitate batean txertaturik daudela. Era berean, EGK eta euskal delegazioko beste kideek, hainbat proiektu aurkeztu dituzte, ETAren su etenaren aurretik eta ondoren Euskadin bizikidetza eta bakea sustatzeko jaio izan direnak.\nMedellinen Bisitak eta proiektuak\nMedellineko Memoria Etxea Museoa xede horretako erakunde bakarra da Kolonbia mailan. Jaio berria izan arren, ezinbesteko elkar-gunea bilakatu da biktimen elkarteentzako eta Giza Eskubideen defentsan eta memoriaren berreraikitzean diharduten eragileentzako (politikoak, sozialak, kulturalak). Toki honetan bertan, EGK-k eta euskal delegazioko beste kideek, tailer bat dinamizatu zuten eta jendeari ireki zen hitzaldi bat eman zuten, non Euskadi mailan lantzen diren hainbat proiektu eta lan-metodologiak azaldu zituzten.\nBestetik, eta gazterian egiten den lanarekin lotuta, Medellineko Gazteria sailarekin bilera bat izan zen, baita hiru proiektu eraldatzaile aurrez aurre ezagutzeko aukera ere.\nLehena, La Loma delako gazte-plataforma proiektua, 60. Komunako izen bereko auzoan kokatuta. Plataforma honek hainbat talde biltzen ditu eta komunitateko gazteen parte hartzea sustatzen du artea eta musika erabiliz. Helburua: erresistentzia eta bizikidetza indartzea. Bigarrena, Ciudad Comuna delako erakunde komunitarioa, 8. Komunan sortua, baina jada hiri guztian zehar zabalduta. Proiektu honek ikus-entzunezko baliabideak erabiltzen ditu auzoetako hobekuntza integralak eta ikusgaitasuna aldarrikatzeko. Eta azkenik, Agroarte delako taldea, 13. Komunan kokatua, gatazka armatuak eragin handia izan duen komunetako bat izan dena, alegia. Proiektu honen helburua hip-hopa eta lur-lantzea lotzea da, hirian kontzientzia eta memoria elkarrekin erein ahal izateko.\nArgazkien galeria duzu esteka honetan


Los y las trabajadoras de MIASA ponen fin a la huelga tras lograr un acuerdo de negociación | LAB SINDIKATUA\nIndustria Metalgintza Los y las trabajadoras de MIASA ponen fin a la huelga tras...\nLos y las trabajadoras de MIASA ponen fin a la huelga tras lograr un acuerdo de negociación\nOstiralean, Enpresa Batzordeak eta MIASAko Zuzendaritzak lotu duten akordioaren ondorioz mugagabeko greba nahiz gose greba indargabetu dira (greba egin zuten 5 langileetatik, 4 LABen militanteak ziren). Langileen Batzarrak berretsi du akordioa. Zuzendaritzak baztertu du hark ezarri zuen funtsezko aldaketa, eta agindu du ez duela lan baldintzen aldaketarik ezarriko 2017ko abenduaren 31 arte. Agindu du ere, enpresa batzordeak proposatu hitzetan adierazten den akordioa negoziatuko duela. MIASAKO langileen lan baldintzei oso-osorik eusten zaie.\nHonen bidez zoriondu nahi ditugu grebarekin bat egin duten MIASAko langile guztiak, eta bereziki, MIASAKO langileen eta oro har, langileriaren duintasuna babesteko, beren osasuna arriskuan jarriz, zalantzarik azaldu ez duten bost langileak.\nBerriro, Patronalak, Lan Erreformaren mehatxua eta lantegia ixteko izua erabiliz, saiatu da langileak makurtzen eta haren helburuak erdiesten. Oraingoan, langileen kemenak eta uste osoak zapuztu dute Zuzendaritzaren saiakera.\nLABen aburuz, MIASAn ostiralean suertatua langileen eta langileriaren ARRAKASTATZAT jo behar da.\nDena dela, eta zoritxarrez, Nafarroan mehatxuek bere horretan diraute. Nafarroan ikusi dugun eta ikustean ari garen patronalak gure laneko eta bizitzeko baldintzak kaskartzen iraun nahi du. Onartezina da MIASAko langileak gose grebari ekin behar izana gatazka konpondu ahal izateko, are gehiago, enpresak ez zuelako inolako diru estutasunik.\nNafarroako gobernuak nahiz aldaketaren alde dauden gainerako alderdi politikoek nahasi behar dute honetan, MIASAkoa berriro errepika ez dadin.\nMIASAko borrokak adibidea izan behar du Nafarroako gainerako langileentzat, langileok geure helburuak lortzeko ekin behar dugun bidea adierazten baitu.


Hiruk ohartarazi du «gero eta larriagoa» dela garraiolarien egoera | Ekonomia | Berria\nKamioilari autonomoen sindikatuak azaldu du haien tarifak berberak direla oraindik, bidesariak ugaritu eta gasolioaren prezioa igo arren. Protesta egin dute Bidegiren egoitzan; azken lau urteetan N-1 eta AP-15 errepideetan kobratutakoa itzultzeko eskatu dute.\nKamioilari batzuk, astelehen honetan, Lasarte-Oriako atseden lekutik irteten Andoni Canellada (Foku) Tamaina handiagoan ikusi\n2021eko azaroak 29 10:42\nMobilizazio kanpaina betean daude Euskal Herriko kamioilariak, protesta eta lanuzteekin. Haiek ere nabaritzen ari dira energien garestitzearen ondorioak, gasolioarena zehazki, eta horrekin batera errepide nagusietan bidesariak jartzeko joera gero eta zabalduagoarenak. Horri gehitu behar zaizkio sektorearen aspaldiko arazoak eta, bereziki, lan baldintzen okertzea. Haien egoera «gero eta larriagoa» dela salatzeko, kamioi martxa bat egin dute astelehen honetan, Hiru garraiolari autonomoen sindikatuak deituta, Gipuzkoan.\nN-1eko Lasarte-Oriako atseden lekutik Aritzetaraino joan ziren, Bidegiren egoitzaraino, asmo jakin batekin. Lurraldeko kamioilariak aspalditik ari dira kexuan N-1ean, AP-15 Leitzarango autobidean eta A-636 Beasain-Bergara autobidean jarritako bidesariengatik. Aurreneko bi errepideetakoak kamioiek soilik ordaindu dituzte azkenengo lau urteetan, baina diputazioak bidesari horiek eten zituen urrian, auzitegiek behartuta; 2023an neurria berrezartzeko asmoa du.\nHori iritsi bitartean, kamioilariek uste dute orain arte kobratutakoa itzuli behar dietela. Astelehen honetan Bidegiren egoitzara joandakoek horixe bera eskatu zuten. Aldundiak, hala ere, esana du soilik epaitegitik datozen eskaerak hartuko dituela aintzat. Hirurentzat, «arduragabekeria» da hori, uste baitu diputazioak modu automatikoan egin dezakeela hori, garraiolariak auzitara jotzera behartu gabe.\nAdministrazioari eta patronalari kritika\nProtesta zehatz horretaz harago, Euskal Herriko kamioilariek kezkaz begiratzen diote bidesariak ugaritzeko joerari. Gipuzkoan bezala, Nafarroan eta Bizkaian ere aurki hasiko dira kobratzen errepide batzuetan, eta Araban aztertzen ari dira non jarri. Administrazioentzat ezinbestekoa da neurria, mantentze lanak ordaintzeko, baina kamioilariek uste dute bideak konpontzeko dirua biltzea ezin dela haien bizkar jarri, eta zergekin ordaindu behar direla.\nHiruk azpimarratu du bidesariena sektoreko langileei emandako beste kolpe bat dela, «administrazioaren utzikeriarekin, laguntzarik ezarekin eta zerga presioa areagotzearekin batera». Patronalen jarrera ere salatu du, sektoreko enpresek kargatzaileei ordaintzen dietena ez delako igo garraiolariaren gastuen igoeraren neurri berean.\nHain justu, patronalek ere antolatu dituzte protestak: lanuzte batera deitu dute Gabonen atarirako, abenduaren 19tik 22rako, baina horretan ez du parte hartuko Hiruk. Argudiatu du patronalak kamioilarien arazo ekonomiko askoren erantzule direla. Horren ordez, mobilizazio egutegi propioa antolatu du Hiruk.


Konponbide politikoaren alde, �bakearen oinarriak� ezartzera deitu du Chavezek - GARA\nKonponbide politikoaren alde, �bakearen oinarriak� ezartzera deitu du Chavezek\nChavezek duela aste bat Kolonbiarekin etendako harreman diplomatikoak berrabiatu ditu, Kolonbiak bizi duen gatazkari irtenbidea bilatu nahian. Base militar estatubatuarren presentzia gaitzetsi eta konponbidea «politikoa» izan behar dela adierazi du.\nAurreko astean Kolonbiarekin harreman diplomatikoak eten ostean, Gustavo Marquez enbaxadore venezuelarra Bogotara itzuliko dela jakinarazi zuen ostiralean Venezuelako presidente Hugo Chavezek. Krisialdi diplomatikoari aurre eginez, Chavezek, Kolonbiaren eta Venezuelaren artean «bakearen oinarriak» bultzatzea jo du helburu nagusi.\nUribek AEBekin sinatutako akordio militarraren ondorioz eten zituen Chavezek Kolonbiarekin zituen diplomazia harremanak. Akordio horri esker, AEBek zazpi base militar ezarriko dituzte Kolonbian, orain arte Mantan, Ekuadorren, zeudenak ordezkatzeko.\nKolonbiako gizarte mugimenduko hainbat lagunekin bildu zen Chavez ostiralean Caracasen. Besteak beste, Piedad Cordoba senatari kolonbiarra eta Alan Jara, otsailean FARCek askatutako Metako gobernari ohia, izan ziren Miraflores jauregian. Bilkura honetan jakinarazi zuen Chavezek Venezuelako enbaxadorea Kolonbiara itzuliko zela, eta «bakearen oinarriak» sortu beharraren garrantzia nabarmendu zuen.\nGauzak horrela, Kolonbiak bizi duen egoera estatu arazo gisa landuko dutela ohartarazi zuen Chavezek, eta gatazka konpontzeko bidea elkarrizketa dela gaineratu zuen. Alde horretatik, agintari venezuelarrak Uribek Latinoamerikako hainbat herrialdetan barrena egindako bira «mutua» salatu zuen, eta astelehenean Hego Amerikako presidente gehienak bilduko dituen UNASURen batzarrean egon beharko lukeela gaineratu zuen. Era berean, Uribek soilik presidentetza elkarrizketa egin dituela adierazi zuen, herriaren borondateari entzungor eginez.\nAEBen base militarren presentziak gerra gehiago ekarriko duela adierazi zuen Chavezek eta gatazkaren konponbidea «politikoa» izan behar dela gaineratu zuen. Hori dela eta, «Kolonbiako bakearen aldeko venezuelarren fundazioa sortzeko proposamena» egin zuen Venezuelako presidenteak. Bestalde, Kolonbiarekin akordio batera iristeko saiakerak abiarazi behar dituztela jakinarazi zuen Chavezek, eta askatasuna soilik «batuta» lortuko dutela ohartarazi zuen.\nHalaber, Lila Solano Justizia eta Bizitza proiektuaren zuzendariak bakearen aldeko kolonbiarren erakundeak «Latinoamerikako integrazioaren» aldeko biran dihardutela eman zuen aditzera. Gainera, kolonbiarren gehiengoa AEBen base militarren aurka dagoela nabarmendu zuen.\nPiedad Cordoba senatari kolonbiarrak «gatazkak izan ditzakeen ondorioen aurrean, behin betiko irtenbidea» bilatzeko eskaera egingo dio Kolonbiako Gobernuari astelehenean hasiko den UNASURen batzarrean.\nAurreko astean Latinoamerikako hainbat herrialde bisitatu ditu Uribek, AEBekin sinatu duen akordio militarraren berri emateko asmoz. Horren aurrean, Chavezek UNASURen bilerara joateko deia egin dio.


Herri galdeketa egiteko 1.423 sinadura bildu dituzte mendialdean - Erran.eus\nLeitza, Goizueta, Areso eta Aranon 751 lortu dituzte Mendialdeko Gure Esku Dago elkarteak bi hilabetetan 1.423 sinadurabildu ditu eskualdean herri galdeketa egiteko. Joan den abenduaren 17an ekin zion elkarteak herriz herriko sinadura bilketari. Herri-galdeketak ezinbestekoa zuen 16 urtetik gorako biztanleen %10aren babesa Leitza eta Lekunberrin eta %15 gainontzeko udalerrietaneta kopuru horiek erraz lortu dira. Leitzan 402 sinadura lortu dira (%16), Areson 65 (%26,3), Goizuetan 240 (%37,6) eta Aranon 44 (%45,8).\nHerri galdeketa eskatuz bildutako sinadurak herriz herri.\nElkarteak bi hilabete hauetan hasierako helburua bikoiztea lortu du eta ekainaren 18an Goizuetan, Aranon, Areson, Leitzan, Larraunen, Lekunberrin, Araitzen eta Betelun euren etorkizuna erabakiko dute.\nElkarteko kideak pozik daude emaitzarekin, besteak beste jatorri, ideologia eta adin ezberdineko jendearengana iristea eta parte hartzea lortu baitute. Kontziente dira oraindik ere herritar gehiagorengana iritsi behar dutela, baina emaitza honek ilusioa eta animoa areagotu du kideen artean.\nMartxoko ekitaldien egitaraua\nBestalde, martxoan hainbat ekintza antolatu ditu elkarteak. Hona hemen hilabete honetako jardueren egitaraua:\nMartxoak 18, (ARANO) 20:00etan Hitzaldia eskainiko du Lierni Olmedok, Gure Esku Dago ekimeneko bozeramaileak.\nMartxoak 18, (LEITZA)\n21:00etan Bertso afaria Sebastian Lizaso eta Alaia Martinekin Jubi tabernan. Txartelak salgai daude 20 eurotan Maimur liburu dendan eta Jubi tabernan eta martxoaren 15ean bukatuko da hartzeko epea. Menuan, urdaiazpikoa, txanpien krep poltsa, entsalada mista, oilasko errea, yogourth krema, kafea eta kopa izanen dute.\nMartxoak 26, (BETELU)\n9:00 Gure Esku Dago Mendi Martxa\n11:00 Puzgarriak eta jolas tailerrak (denon artean erabakitzearen aldeko zuhaitzak osatuko ditugu) 13:30 Argazki Erraldoia!\nGoiz guztian zehar mendialdeko kamisetak egongo dira salgai eta barra ere jarriko da.


Musika-irakaskuntza digitalean eredu berritzailea ezarri da Nafarroan - euskalerriairratia.eus\nMusika-irakaskuntza digitalean eredu berritzailea ezarri da Nafarroan\nEuskalerria Irratia 2018-03-13 18:49\nHasier Morras, María Pilar Encabo, Javier Los Arcos, Julio Escauriaza eta Carlos Piñuela ikasle batekin batera aurkezpenean.\n"Orrialde" gabeko partitura digitala Pablo Sarasate Musikako Kontserbatorio Profesionalean eta Nafarroako Musikako Goiko Kontserbatorioan ezarri da.\nNafarroa izan da musika era digitalean irakasteko eredu berria ezarri duen lehenengoa, Nafarroako Gobernuaren Hezkuntza Departamentuaren eta Blackbinderren (ereduaren oinarria den tresna interaktiboaren start up sortzailea) arteko lankidetzarako hitzarmenaren bitartez. Tresnaren helburua partitura lanaren paradigma aldatzea eta, hari esker, ikasleak eskainitako denbora eta lana optimizatzea.\nHasier Morrás Eleaniztasuneko Zerbitzu-zuzendariaren arabera, proiektu honetan, “hezkuntza berrikuntzak eta nafarroako ekintzailetzak bat egin dute ekimen honetan, aukera paregabea da, eta merezi du bide hau aztertzeak”.\nPablo Sarasate Musika Eskola Profesionalean eta Nafarroako Goi Mailako Musika Kontserbatorioan, biak Nafarroako Musikako Hirian kokatuta, 2017an ekin zitzaion musika profesionalaren digitalizazio-prozesuari, haietako 4 irakaslek euren klaseetan irakasteko metodoak hobetzeko teknologia berriei onura ateratzeko aukera ikusi zutenean. Gaur Musika Hiriko Entzunaretoan aurkeztu den ekimenak, prozesu hori bultzatzen du. Gaur egun, 30 ikasle eta irakasle, musika-tresna desberdinak jotzen dituztenak, egunero dihardute lanean eredu berri honekin, zeinak ikasleak partituren lanari eskaintzen dion denbora eta lana erraztea bilatzen duen.\nTresna digital honek, musika nola jotzen den aztertzen du eta haren erritmoari egokitzen zaio intuizioari jarraiki, paperezko partituren beharrik gabe. Ondorioz, musika-piezak sortu, editatu eta egitea ahalbidetzen du, hura jotzen ari den musikariak unean bertan aldatu eta haren arabera egokitzen den arte.\nBlackbinder sistemak, musika-ikerketa proiektuan eta garapen teknologikoan oinarrituta, teknologia berrien abantailak aprobetxatzen ditu irakurketa-sistema jarraitua, “orrialde gabeko” formatuko partitura digitala lortzeko. Honela posiblea da partiturekiko lan prozesu guztia digitalki garatzea, bere estudio eta entsegutik, azterketa edo kontzertu bateko interpretaziorarte.\nTresna horrek nazioarteko proiekzioa du eta Nafarroako Orkestra Sinfonikoaren eta dagoeneko RTVEren bakarlarien laukoteen hainbat kontzertuetan eta Bartzelonako Gran Teatre del Liceu-an erabili dute.\nEuskalerria Irratia 2018 mar 13 Iruñerria


Udazkenean loratuko da Bilboko Loraldia jaialdia - KULTUR SHAREA\nBerritasun bat dakar Festibalak: hiru eguneko esperientzia digitala. Irailaren 26an hasi eta urriaren 22ra arte luzatuko da festibala\nUdagoienean loratzen da lelopean, Loraldia Kultur Elkarteak online bidezko aurkezpena egin du, “ez da erreza izan, baina sormena da irtenbidea leloa aldarrikatu eta festibala berreskuratu dugu”. Hala, udagoieneko edizio honek ere euskal kultura izango du oinarri, “Loraldiak ezin baitu sortzaileen aldeko lana bazterrean utzi”. Jaialdiak beraz, Euskal Herriko zein nazioarteko pertsonak ekarriko ditu gurera, “Loraldiaren sormenak ez baitu mugarik”, adierazi dute antolatzaileek.\nIrailaren 26an hasi eta urriaren 22ra arte luzatuko da festibala. Oraingo honek, gainera, berrikuntza bat dakar: hiru eguneko esperientzia digitala. “Osasun krisia dela eta, Loraldia Udagoiena jaialdiko ikuskizunak mugatuta daude, edukiera mugatuta dago, kultura gozatzen dugun pertsonen arteko harremana mugatuta dago, eta proposamenak sortzen dituzten pertsonekiko eta artistekiko hurbiltasuna mugatuta dago”. Festibalak, baina, gaurko sasoi likidoei erantzun nahi die. “Teknologiari esker mundura jalgiko da Loraldia. Izan ere, aro berriari bide berriak dagozkio.\nAntolatzaileen esanetan, programa berri honen parte izango diren ekintzek nortasun propioa dute eta presentzialen osagarri dira.\nHala, lehenengo egunean, urriak 4, Kanta batek mundua eral dezake? galderari erantzuten saiatuko dira. Noam Chomskyren Manipulazio mediatikoaren 10 estrategiak abiapuntu hartuta, Harkaitz Cano idazlearen, Petti musikariaren eta Ana Galarraga aurkezlearen arteko solasaldia izango da. Horrez gain, Manipulazio Estrategiak kontzertuarekin hamaika kantuz gozatzeko aukera izango dugu. Solasaldiak, kantuak… Parte hartzeko aukera ere egongo da.\nUrriaren 8an, berriz, Alos Quartet laukoteak Lau izeneko diskoa aurkeztuko du zuzenean eta horrekin batera taldearen 20. urteurrena ospatuko dute. Sormen festa honetara bi dantza unibertso gonbidatu dituzte: alde batetik, Aukera Dantza Konpainia, sustraietatik sortzen diren soinuei kolore eta mugimenduz janzteko; bestaldetik, Amaia Elizaran, dantza garaikidearen irudimena eszenaratzeko. Hauekin batera, Oskorri taldeko kide ohi batzuk, Gorka Hermosa eta Aitor Etxebarria izango dira, besteak beste. Ikuskizun osoa zuzenean eskainiko da streaming bidez.\nHirugarren eta azken emanaldia, urriaren 18an izango da, Gure herriaren soinu banda lelopean. Mikel Urdangarinek solasaldia eta kontzertua eskainiko du, lehenengoa Ilaski Serranoren laguntzaz. Kantautorea lehenengoz arituko da bakarrik pianoarekin oholtza gainean. Karmele Jaio, Elizabeth Macklin eta Txani Rodriguez ere izango dira saio honetan.\nBide digital hauek, edukiera-mugak ezartzen duena baino jende gehiagorengana heltzeko aukera emango duela dio antolakuntzak.\nEsperientzia digitalak eskainiko dituen ikuskizunez gain, ohiko zuzeneko hamaika ekitaldi izango ditugu. Diziplina anitz, askotariko formatuak eta mota ezberdinetako ekintzak burutuko dira. Udazkeneko edizio honetan antzerkia, dantza, musika, literatura, artea eta bertsolaritza presente egongo dira. Euskal kulturaren adierazpen berritzaileenak plazaratuko dira.\nTags: Loraldia, Loraldia Udagoiena\nEgitarau anitza osatu du udazkenerako Gasteizko Oihanederrek


Markel Ormazabal: 'McGuffin' - Irutxuloko Hitza : Irutxuloko Hitza\nMarkel Ormazabal: 'McGuffin'\nUrte luzez, haurrekin komunikatzeko moldetzat kontsideratua izan da istorioen kontakizuna. Sutondoak desegin genituen ez gero, aisialdira eta literatura analisira mugaturiko praktika. Egun, ordea, sozietateko eremu guztietan ezarri den diskurtso modua da. Pentsamendu narratzailea hedatu egin da: istorioek errealitatea eratzeko duten boterea berriz ediren dute historialari, legelari, ekonomialari edo fisikariek, kasu. Manager lanetan dabilen lagunak istorioak kontatu behar ditu langileak motibatzeko, eta medikua bere pazienteak kontatu istorioak entzuteko trebatzen da. Kazetaritza narratzailea darabil kazetari askok; terapia narratzailea, berriz, ez psikologo gutxik. Istorioen kontaketak pentsamendu logikoarekin lehiatzen du hainbat gertakariren ulerkeran. Istorioen kontaketaren bidez ulertzen ditugu (ustez), esate baterako, jurisprudentzia, geografia, gaixotasuna edo gerratea. 2001 urtean The Los Angeles Times egunkariko zutabean argitaratu zuen iritzia Lynn Smithek: istorioak hain bilakatu dira sinesgarri, egitate edo gertaera nahiz argudio arrazionalen ordezko arriskutsu daitezkeela. Istorio seduzitzaile oro, gezur edo propaganda bihurtu daiteke. Gertakarien azalpen lasaigarria bilatzen duen istorioak ere, kontraesanak eta konplexutasunak gabetzen dituenean, iruzur egin dezake. Emozioetan eragiten dute kontakizunek; eta hala, ideia zehatz batzuk ezarri, zentzua sortu edo portaerak menderatzeko gaitasuna izan dezakete istorioek. Eva Illouz soziologoak emoziozko kapitalismoa izendatu duen kulturan, miatu, balioztatu, eta salerosi daitezkeen entitate bihurtu dira emozioak. Merkantzia bilakatu ditugu. Istorioek eta emozioek zuzentzen dute lana. Egun ez dugu ekoizkin edo produkturik erosten; produktu horiek irudikatu edo ordezkatzen dituzten istorioak baizik. Marka jakin bat baino, marka horrek irudikatzen duen mito eta arketipoa da kontsumitzen duguna. Kontakizun batek bereziki zeharkatzen du hiria azkenaldi hontan. “Emozioak mobilizatu” asmo dituen Europako Kultur Hiriburutzaren kontakizunak, hain zuzen ere. Eta berau Mcguffin bat ez ote den, horra ikustear duguna. Alfred Hitchcockek sortu esamoldea da Mcguffin. Istorioaren eta pertsonaiaren garapena motibatzen duen aitzakia argumental bat adierazten du; nahiz eta bere horretan, garrantziarik ez duen argumentua izan. Ikuslearen begietara (ulermenera), aitzaki argumentala ez da istorio narratuan garrantzia duena. Baina ageri da, hor dago, eta horrekin geratzen gara. Gurean, Andeka Larrea soziologoari irakurri diogu esamoldea. Larrearen iritzirako, Europako Kultur Hiriburutza guztiak, Donostiakoa barne, Mcguffinak balira bezala ulertu daitezke. Beste kontakizun baten aitzakia argumental gisa, alegia. Hiriaren merkantilizazioa litzateke mamia; kultura, berriz, aitzakia. Europar hiritartasuna simulazio besterik ez da, Europar Batasuna bera bezalakoa. Ez ote garen gure istorioekin atzipetzen, Emma Bovary sindromearen biktima masibo bilakatuz: geure historia lantzeko ezgai, horretarako ahalmena delegatu eta emana zaigun esperientziaren bitartez eraikitzen dugularik zentzua.


Intxaurre eta Herria, suzirien arduradun - Durango - Anboto.org\nAnboto 2015-10-09 10:44\nBihar hasiko dira jaiak ofizialki, Herria auzo elkarteak 13:00etan udaletxetik jaurtiko duen txupinazoagaz. Hamarkadetan zehar, Aramotz auzunearen alde egindako lana eskertu gura izan du udalak aukera horregaz. Hala ere, gaurtik egongo da festarako giroa; izan ere, Txosnagunea gaur iluntzean zabalduko da, 20:00etako txupinazoagaz. Kasu honetan, Intxaurre elkarteak botako du. Txosna batzordean parte hartzen duen elkarte hori ixteko arriskuan dago, Auzitegi Gorenak Herriko Tabernen auzian horrela agindu duelako.\nUrriaren 12 eta 13 jai egun ofizial direnez Durangon, jaizaleek asteburu luzea edukiko dute aurretik. Udaleko jai batzordeak eta txosna batzordeak ekintza ugari prestatu dituzte, gainera. Adibidez, bihar Gazte Eguna ospatuko dute Txosnagunean, eta domeka Umeen Eguna izendatu du udalak. Astelehenean, Marmitako Txapelketa jokatuko da, Ezkurdin.\nDurangoko zinegotziek hainbat gonbidapen jaso ohi dituzte jaietako ekintzetarako. Adibidez, barraketarako edo kirol ekitaldietarako txartelak edukitzen dituzte, soilik kargudunak izatearren. Bada, txartel horiek herritarren artean banatzea erabaki dute EH Bilduk eta Herriaren Eskubideak (Podemosek babestutako taldea). Aurten, zesta jaialdirako gonbidapenak jaso dituzte momentuz.\nIaz, barraketarako 190 txartel jaso zituen EH Bilduk, eta gauza bera egin zuen.


Espero baino euskaltzale gutxiago Nafarroa Oinezen, eguraldi txarragatik – Gazteon KZ\n“Izan Argi”, aurten erabili den lema\nTuterako Argia Ikastolak “Izan Argi!” lemapean aurtengo Nafarroa Oinezeko edizioa antolatu du, eta milaka eta milaka euskaltzale eta ikastolaren lagunak eguraldi txarrari aurre eginez, euskararen jaialdira hurbildu ziren. Dena den, eguraldi txarrak lagun asko uxatu zituen eta espero zen jendea baino gutxiago hurbildu zen Tuterara.\nUNAI GANDARIAS/ Guztira, lau gune prestatu zituzten, 3.200 metroko ibilbidearekin, Argia, Etorkizuna, Aniztasuna eta Alaitasuna ezizenez izendatu zituztenak. Tuterako Nekazaritzako Elikagaien hiria hautatu zuten ibilbidea osatzeko,\nIgandean ospatu du Tuterak Nafarroa Oinez jaialdia. Argia ikastola izan da aurtengo edizioa antolatzeko arduraduna. Antolatzaileek Tuterako Nekazaritzako Elikagaien Hiria hautatu dute ibilbidea osatzeko. Lau gune egongo dira 3.200 metroko ibilbidean zehar: Argia, Etorkizuna, Aniztasuna eta Alaitasuna.\nAurtengo edizioan, iaz hasitako erronka inklusiboarekin jarraitzeko, ibilbidea prestatzeko garaian ez ezik, panelak eta seinaleak jartzerakoan ere behar bereziak dituzten pertsonak kontuan hartu dituztela adierazi dute Arguiñe Korta Argia ikastolako zuzendariak eta Maru Eriz lehendakariak. CERMIN, EUNATE, ONCE eta AMIMET elkarteek ibilbidea ahalik eta inklusiboena egiten lagundu dute.\n1.500 boluntario baino gehiago egon dira igandean lanean.\nEdizio honetan Errigora ekimena omendu du Argia ikastolak, eta Nafarroako Ikastolen Elkarteak, berriz, Dani Lopez. Ikastolen eta euskararen alde “inplikazio itzela” erakusteagatik omendu dituztela esan dute antolatzaileek.\nJoan-etorrietarako autobus zerbitzua jarri dute Tuteratik Nekazaritzako Elikagaien Hirira.\nArgia, Etorkizuna, Aniztasuna eta Alaitasuna guneetarako ekimen ugari prestatu zituzten antolatzaileek. Musika eskaintzari dagokionez, kontzertu gune nagusiak Alaitasuna eta Etorkizuna izan dira, Modus Operandi, Afu, Urtz, Zopilotes Txirriaos eta Oihan Vega dira oholtzaratu diren izen esanguratsuenak. Gainera, egun guztian zehar hainbat talde ibiltari ibili ziren ibilbidea alaitzeko.\nKontzertuez gain, Erronkak ere zer esana eman du. Gune guztietan proba ezberdinak egin behar izan zituzten 11 ikastoletako partaideek. Sari-banaketa Etorkizuna gunean izan zen, 14:00etan.\nEguraldia gauzak okertu zituen eguerditik aurrera\nEguraldia eguerdi aldean okerrera egin zuen, eta aurreikusita zituzten irabaziak ezin izan zituzten lortu. Horrexegatik, antolatzaileek laguntza eskatzen dute, sortutako zorrak kitatzeko eta ikastolaren eraikina egungo beharretara egokitzeko.\nArgiñe Korta Argia Ikastolako zuzendaria da eta Ikastolaren webguneko ibilbide birtualaren bidez bere proiektua ere lagundu daitekeela adierazi zuen.\n← Mundu osotik etorritako adituak Gasteizen elkartuko dira biodibertsitateari buruzko topaketa garrantzitsuan\nLeioako Umore Azokan proposamenak aurkezteko epea azaroaren 25ean amaituko da →


Babes ditzagun gurdiak? — Eibar.ORG | Eibarko peoria\nHemen zaude: Hasiera / Blogak / Garagoittiko Orakulua / Babes ditzagun gurdiak?\nBabes ditzagun gurdiak?\nOier Gorosabel 2012/06/09 16:15\nBroma edo fribolidaderik onartzen ez daben gai bati buruz.\nTrena eraso haundixa izan zan dilijentziendako, hain da eze familixa asko bizimodua aurrera etara ezinda geratu ziran. Artian protesta haundixak egin ei ziran, zamaltzain, itzain eta karreteruak gizartian betetzen zeben papel garrantzitsua aldarrikatuta, eta aldaketiakin etorriko zan lanikeza salatzen. Jentia egokittu egin bihar izan zan, jakiña, beste biharleku bat topau.\nHau behiñ eta barriro etortzen jata burura Euskal Prentsa defendidu bihar dala aldarrikatzen danian. Ados, ni be euskaltzalia naiz, baiña... nekez ulertzen dot zergaittik gastau bihar dan hainbeste diru eta indar komunikatzeko forma obsoletuen alde (papelezko izperringia). Hortan biharra egitten daben jentian lanpostuak garrantzitsuak diraz, zer esanik ez; baiña euskerian etorkizuna garrantzi gehixagokua da, nere ustez. Eta, euskalgintzako bihargiñen zoritxarrerako, ez dake zertan lotuta juan bihar.


Inicio > Zientzia, Teknologia eta Berrikuntzarako Informazio Sistema (SICTI)\nZientzia, Teknologia eta Berrikuntzarako Informazio Sistema (SICTI) Zientzia, Teknologia eta Berrikuntzarako Sistema Nazionalaren (SECTI) gobernantza-tresnen parte da.\nSICTI ekainaren 1eko 14/2011 Legearen bidez sortu zen, Zientzia, Teknologia eta Berrikuntzari buruzkoa; Zientzia eta Berrikuntza Ministerioaren menpe dago, eta datuak eskuratu eta aztertzeko tresna delarik, Zientzia, Teknologia eta Berrikuntzarako Espainiako Estrategia (EECTI) sortu eta haren jarraipena egiteko balio du, baita haren garapen-planena ere.\nI+G+b Zentroen Espainiako Sarea (RECIDI) eskuragarri jartzen den kontsulta-tresna da, eta I+G+b jarduerak egiten dituzten Espainiako erakunde, zentro eta azpiegiturak biltzen ditu.\nSistemaren datu orokorrak\nAtal honetan, SECTIren testuinguru globalaren datu nagusiak aurkezten dira. I+G gastuaren eta giza baliabideen datuak biltzen ditu. Atal honetan jasotako informazio guztia EINeko I+G jarduerei buruzko estatistikatik dator, eta atal honetako gainerako epigrafeetan aurkezten den informazioa testuinguruan jartzea du helburu, SECTIren ikuspegi orokorra emanez.\nI+G+B gastuen aurrekontua\nAtal honetan eskuragarri dago administrazio publikoek I+G+Bra bideratutako aurrekontu-kredituei buruzko informazioa. Estatuko Administrazio Orokorraren (EAO) hasierako kredituak eta aurrekontu-gauzatzea erakusten dira, ministerioaren eta erakundearen arabera bereizita, bai eta autonomia-erkidegoenak ere (AE), bai 46 gastu-politikarenak, bai I+G+Brako partidak dituzten beste gastu-programa batzuenak.\nI+G+b aurrekontuak ministerioen arabera (AGE)\n46. Gastu-politika (AGE)\nI+G+Bko jarduera publikoak\nEstatuko Administrazio Orokorreko eta autonomia-erkidegoetako administrazio eta erakunde publikoek I+G+Bn egiten dituzten jarduera publikoei buruzko informazioa ematen du SICTIk, eta honelako galderei erantzuten saiatzen da: I+G+B zer jarduera-mota finantzatzen da? Nola finantzatzen da? Zein aurrekontu du esleitua jarduketa bakoitzak? Zein da laguntzak emateko prozedura? Norentzat dira laguntzak?\nNor finantzatzen da?\nIDIrentzako laguntza publikoak\nAtal honetan, I+G+B arloan emandako laguntza publikoei buruzko informazio zehatza ematen du SICTIk, bai Estatuko Administrazio Orokorretik, bai autonomia-erkidegoetatik: zenbat laguntza eman dira urte jakin batean? nortzuk dira onuradunak? non egiten dira I+G+B jarduerak? zenbatekoa da laguntzaren finantziazioa?, zein modalitatetan eman da laguntza? zein da laguntzaren helburua?, etab.\nEstatuko planaren itzultzea\nIkerketa Zientifikoko, Teknikoko eta Berrikuntzako Estatuko Planak (PEICTI) Zientzia eta Berrikuntza Ministerioaren mendeko finantzatzaile nagusiek (AEI, CDTI, ISCIII) eta ministerioko gainerako sailek eta atxikitako erakundeek abian jarritako I+G+B arloko jarduera guztiak biltzen ditu. Hemen, laguntzen lurralde-banaketari, lurralde bakoitzeko onuradun-motari, laguntza-kopuruari eta eskualde bakoitzaren zenbateko orokorrari buruzko informazio garrantzitsua kontsulta daiteke. Informazio-iturria SICTI da.\nGuztizko AGE itzulkina\nItzulkina programa bakoitzeko\nEzagutzaren eta berrikuntzaren transferentziaren adierazleak\nEzagutzaren eta berrikuntzaren transferentziaren (TCI) adierazleen estatistikaren lehen emaitzak aurkezten dira, Ministerioak egina. Datuak unibertsitate, estatuko nahiz autonomia-erkidegoetako ikerketarako erakunde publiko eta erregistratutako zentro teknologikoen bidez lortu dira. Informazioa atalka banatu da, edukiaren arabera: a) emaitzen babesa; b) ustiapen-akordioak; c) kontratuak; d) lankidetza eta e) spin-off. Txostenen barne nabigatu ahal da eta hainbat hautapen-aukera dituzte. Edukiaren konplexutasuna medio, komeni da aldez aurretik metodologia-aipamena kontsultatzea.


Metalak: KAMIOIKO BOBINA BATEK ERAGIN AHAL DUEN ISTRIPUA\nAtzo egunkarietan eta baita telebistan atera zen kamioi bateko bobina batek, 12tona pisatzen zuela, kamiotik hau askatu eta atzetik zetorren kotxea zapaldu eta mendirantz abiatu zen. Zapaldutako kotxean bi gizon zihoazen. Haietako bat hil eginda aurkitu dute eta bestea larri zauriturik dago ospitalean.\nPublicado por Eider en 2:29\nLurreko ugaztunen eta baleen arteko zubia. - Duela 50 milioi urte, gaur egun Pakistan den paraje basamortuan, bi ugaztun-espezie ibili ziren batetik bestera. Txakur-itxura zuten, baina berez lau han...\nMedellingo lokatza - IDAZLEA: Alfredo Gómez Cerdá ITZULTZAILEA: Aitor Arana MARRAZKILARIA: Xan López Domínguez IRAKURLEA: Edurne\nANIMALI-ZELULA - *Bizidun zelulanintzetan zelula ehunetan elkartzen dira, ehunak organoetan eta abar.* *Antolaketa horretan zelulak espezializatu egiten dira bete behar dit...\nHarri bat opalo zatiekin - Harri arraro bat aurkitu dute barruan opaloen zatiak dituztela. Australian aurkitu da mendi turistiko batetan. Opalo urdina zen, ikusgarria hemen argazki b...\nBAZENEKINE IZURDEEK DAUKATELA LARRUAZALA ELASTIKOA - Izurdeak daukate larruazala elastikoa eta nerbio asko daukate. Izurdeak itxurgatu ahal du nahi duen bezala, igeri egiten duenean uherren ondorioak indarga...\nKrokodilo moten argazkiak - Hemen dauzkazue krokodilo espezie guztien argazkiak: Gavial krokodiloa Siames krokodiloa Krokodilo afrikarra Krokodilo amerikarra Australiako krokodiloa Cuba...\nLARROSEN ZURRUPAKIA - Osagaiak: 4 larrosa gorriak uzain sakonarekin ½ litro ur 500 gramo azukre 4 koilarakada limoizko zukuarena ½ litro larrosezko urarena 2 zuringo Petaloentza...\n- Bizidun zelulanintzetan zelula ehunetan elkartzen dira, ehunak organoetan eta abar. Antolaketa horretan zelulak espezializatu egiten dira bete behar dituzt...\nTXOMIN ZARRATELEA - Txomin hamar urteko mutil zoriontsu bat zen, denetarik zeukan baina mimatuegia zegoen. Etxe handi batean bizi zen eta ez zitzaion natura gehiegi kezkatzen....\nTigre motak - Tigre mota pilabat daude hemen behean batzuk daude: - Siberiako tigrea (Panthera tigris altaika) -Bengalako tigrea (Panthera tigris tigris) -Indiotzinako...\nMUNDUKO TXAKURRIK ZAHARRENA - Txakurra Bluey deitzen zen. Bluey igaro zuen basetze batenan Hall izeneko familia batekin. Basetzea Australian dago Rochesterren Victoriako probintzian. Bl...\nNOLA JASOTZEN DIRA UNTXIAK? - Lehenengo, laztandu pixka bat, horrela konfiantza gehigo edukiko du zugan, gero esku bat bizkarrean jarri eta beste ezkua hanken aspian. Bigarren, hanke...\nZALDI LASTERKETAK HONDARTZAN - Euskal Herrian Gorlizko hondartzan bakarrik egiten ziren zaldi lasterketak, baina orain Gipuzkoan ere hasi dira egiten, hain zuzen ere Getarian eta Donosti...\nMetalak baliotsuak direla uste duzu?\nZein egun dugu?


APNABIk AENdun pertsonei arreta emateko bere zentroak hobetu ditu ONCE Fundazioaren laguntzari esker - Apnabi\n08/10/2021 08/10/2021 Berriak, Eguneko Arreta, Heldu Bizitza\nIralabarriko zentroan ate irekien jardunaldia izan zen // APNABI\nAPNABI Autismo Bizkaiak Bilboko Iralabarri auzoan duen eguneko arretarako zentro (EAZ) berria aktibatzen amaitu du azken hilabeteetan. Zentro hau martxan jartzean ONCE Fundazioaren laguntza ekonomikoa izan du, besteak beste.\nInstalazioak Bilboko auzoko San Luis Beltran parrokiaren azpian daude. Bere eskura dagoen kanpoko zabalgune handiaz gain, 1000m2-ko espazioa du, leiho handiei esker oso argitsuak diren areto erosoetan banatua. Instalazio funtzionalenez gain – sukaldea, jangela, komunak eta aldagelak –, zentroak ekitaldi-areto handi bat du, 100 pertsonatik gorako edukierarekin, eta aukera handiak eskaintzen dizkie bai zentroko erabiltzaile eta profesionalei, bai erakunde osoari.\nEsteka honetan irekitzeko unean argitaratutako albistea kontsulta dezakezu.\nONCE fundazioak diruz lagundu du, halaber, 2020. urtearen amaieran hainbat zentzumenen estimulaziorako hiru areto jartzea elkartearen EAZetan, bai eta San Inazio zentroa martxan jartzea ere, Bilboko Deustu auzoan, 2019an.\nAEN, apnabi, autismoa, bilbo, bizkaia, eguneko arreta, zerbitzuak.\nAPNABIren Ideia Bankuko ebaluazio-taldeak lehenengo ‘Innotaldeak’ sortu ditu


Ernalketa lagundua defendatu dute Baionan, katoliko integristen parean | Ernalketa lagundua defendatu dute Baionan, katoliko integristen parean – iparraldekohitza\nKontra-manifestazioa egin du mugimendu feministak, Bioetika legea salatzeko bilduak zirenen aurrean. Gazte bat atxilotu du Poliziak\nTentsio momentu batzuk bizi izan ziren atzo arratsaldean Baionako Jacques Portes plazan. Bi elkarretaratze zeuden parez pare: alde batetik, katoliko integristak, lesbiana bikoteei eta bikoterik gabeko emazteei ernalketa lagundurako eskubidea bermatuko dien Bioetika legearen kontra; eta, bestetik, kontra-manifestazioa, mugimendu feministak, Les bascos LGBT elkarteak, eta beste zenbait eragilek deitua. Bata bestearen kontrako oihuak eta txistuak izan ziren, eta pinturaz betetako arrautzak ere bota zituzten katoliko integristen kontra. Kontra-manifestazioan parte hartzen ari zen gazte bat atxilotu zuen Frantziako Poliziak protestaren bukaeran: aske utzi zuten atzo goizean.\nAsteartean hasiko da Frantziako Senatua Bioetika legea aztertzen. Uztail bukaeran onartu zuen Frantziako Asanbleak, eta, besteak beste, emazte guziei emanen die ernalketa lagundurako eskubidea. Hori salatzeko bildu ziren atzo arratsaldean Baionan 80 bat pertsona, besteak beste, homosexualen ezkontza eskubidearen kontra eratu zen La Manif Pour Tous taldeak deituta. Odile de Corale UrruÃ±ako (Lapurdi) auzapez ohiak bat egin zuen protestarekin.\nParean, ehun bat pertsona elkartu ziren mugimendu feministak eta eragile andanak deituta. «Ezin diegu plaza utzi haien irakurketa lesbofobo eta diskriminatzailea egin dezaten», aldarrikatu zuen Jenofa Berhokoirigoin mugimendu feministako kideak. «Emazte batzuek badute ernalketa lagundurako eskubidea; denek izatea nahi dugu». Gaur egun atzerrira joan ohi da emazte anitz eskubide hori bermatzeko.\nKorapilatu dute muga


Berriz goaz Madrilera | Borroka Garaia da!\nBerriz goaz Madrilera\nPosted by kolaborazioak 28/10/2015\nBorroka garaia da! webgunerako kolaborazioa, egileak: Maialen Begiristain (LIBRE / ELEAK) / Julen Zulaika Alkorta (Askapena)\nAskori, gehiegiri zoritxarrez, Madril aipatzean hainbat oroitzapen etsigarri etorriko zaizkio burura eta motiborik ez zaio faltako seguraski. Autobuseko joan etorriak, epaileekin izandako aurrez aurrekoak, gari soro amaigabeak, Somosierrako portua, igande gauak, auzitegi nazionaleko atea, ohean emaniko batera eta besterako itzuliak, fiskalak, urduritasuna, akusazioak, polizien adierazpenak … Izan ere asko, gehiegi izan dira herri honen aurkako epaiketa politikoak eta haietan jasan beharreko sufrimendua, gehienek bestalde, agonia luze hau gutxi izatera, amaiera tragikoa izan dute. Egunotan Askapenako kideak ikusi ditugu akusatuen aulkitan, laster batean Segurako auzikoak izango dira antzeko eszenografian, eserlekuak hoztu gabe artean, urrena EKINeko auzikoak bertaratuko dira, etenik ezagutu gabeko erruleta errusiar bidegabe honetan.\nBaina seguru gaude, oroitzapen hauen artean beste zenbait ere geratuko zitzaiela hainbati edo hainbaten memoria kolektiboan. Hain zuzen, inperioaren, monstroaren bihotzean, errebeldia eta elkartasun auzoetako aldarriak, itzaleko eta periferiako Madril horren elkartasun keinuak ere seguru zuen oroimenean badutela lekurik. Izan ere, zenbait urte eta hamarkada dira dagoeneko Madrilgo langile auzotan senitarteko eta lagunentzat lotarako etxeak topatzen zaizkiela? Modu askotan ematen zaie babesa Euskal Herritik gerturatuei, bertara iristean euren bila joaten dira, Auzitegi Nazionalera laguntzen zaie lehen egunean batez ere, baina baita ahal denean ere bertaratzen dira behar denerako bertan daudela erakutsiz. Haietariko askok ez dute galdetu ere egiten zein den fiskalaren salaketa, badakite euskaldunak garela eta kito! Makro epaiketak hastearekin batera, ongi etorria egiten zaie auziperatu eta gertukoei, azken urteetan San Carlos Borromeo elizan egiten da ekimen hau. Pulpiturik gabeko eliza dugu berau, lotarako koltxoiak daude bazter batean errezatzeko bankuen ordez eta paretan preso politikoen askatasuna jartzen du marraztua. Bertan eusko gudariak abestea ohiko bihurtu da musika, ardo eta pintxo goxoen artean. Azken batean ekimenok, etxean bezala sentitzea dute helburu eta lortzen dute hainbatean. Hitzaldiak antolatzen dira bestalde, ahalik eta gehienek jakin dezaten azken urteotan euren lurretara ere iritsi den salbuespen egoeraren berri, errepresioaren aurpegi latza gertutik ezagutu dezaten.\nElkartasun emari hau baina ez da edonon egiten, ezin ahaztu euskaldunokiko elkartasuna adierazteko zailtasunez beteriko giroan dihardutela oraindik ere, mehatxu eta eskuin muturraren itzalpean, korrontearen kontrako etengabeko saiakeran. Euskal Herriaren Lagunek zein Madrilgo Libre dinamikak etengabe dihardu norabide honetan arraunean, eta oraingoan pausu indartsu bat egin eta manifestazio baterako deialdia burutu dute. Hain zuzen, urriaren 31ean Madrilen Atotxatik Solera abiatuko den ekimena. Bertan bilduko dira urte guzti hauetan Euskal Herriari eta bertako kideei elkartasuna adierazi dieten ehunka lagun, bertan, epaiketa politikoak behin betiko amaitu daitezela eskatzeko. Eta guri, tamaina horretako apustua, eginahal internazionalista erraldoi honi babes ematea dagokigu, haien lana eskertzea eta gure babesa adieraztea.\nBadakizue beraz hitzordu, garrantzitsua dugula Madrilen datorren larunbatean eta honetarako hamaika herritan antolatu dira autobusak. Oraingo joan etorria baina ez da urduritasun eta amorruarena izango, oraingoan, haiek eta guk aldarri ozen bat dugu egiteko Madrilgo kaleetan: Ez dugu epaiketa politiko gehiago onartzen eta gero eta ahots gehiago gara, han eta hemen, epaiketa hauen aurka egingo dugunak, elkartasunak ez duelako mugarik.\n← Hegemonia ala kontzientzia?\nLa culpa fue de la gata →


Zehar biktimak | Nafar periferiatik\n2011(e)ko urriaren 24a\nNola zenbatu garun garbiketen biktimak?\nCategories Gau luze honetan5 Comments\n← Lidergoa bakegintzan\nKalitatea kalte. →\n5 thoughts on “Zehar biktimak”\n2011(e)ko urriaren 24a at 21:26\nesppainiar eraso meditaikoa izugarria da guregan jasatzen duguna, telebistak eta prentraz egunero jardun dute guri errespetu batere gabe ta esistituko ez bagina bezela\n2011(e)ko urriaren 24a at 21:42\nBeti garbitua auzokoarena izan ohi da\n2011(e)ko urriaren 24a at 22:27\nBixente adiskidea, irakurri dut ireki zaigun aro politiko berriaren gaineko zure analisia. Ados guztiz, gure aldean (eta gure aldekoen artean!)ere badaude aspaldi erori behar zuten kezko hesiak. Gehienak ETAren astakeria batzuk eragindakoak. Sinets iezadazu, oso autokritikoa izan naiz beti nire herriarekin arrazoitzeko ahalmena daukadanetik. Uste dut aforismogile onenen ezaugarria autokritika dela. Nola larrutu bizilaguna norbera ispiluaren aurrean jarri gabe? Ados. Komunismoa erori eta globalizazioa erori baino are lehenagotik nago indarkeriaren aurka. Baina, aldi berean, iruditzen zait dorre bikiena gertatu zenetik Europan debekatua dagoela ekintza terroristen inguruko hausnarketa alternatibo bat egitea. Uste dut Euskal Herrian idazle askok egur handia eman diola ETAri gauetik goizera tenpusak eta kronologia nahastuta, Estatuaren jokabidea ahazteraino, ETAren lehen 16 urteak egurtzeraino. Aforismo honekin bukatuko dut: EZ AL GARA HERRI TXIKIEGIA AUTOKRITIKA HANDIEGITARAKO?\n2011(e)ko urriaren 24a at 22:37\nBarka Bixente, “globalizazioa nagusitu” esan nahi nuen, ez erori. Bukatzeko eskerrak ere eman nahi dizkizut zure apunte hauengatik, zurerik gabe ez legoke nirerik eta. Askoz ere zailagoa baita hausnar bat egunero papereratzea, hura baliatuta akrobaziak egitea baino. Izan ondo Bixente. Nork daki, gure herri zahar honek ere hobera egingo du urteekin, ardoak nola.\n2011(e)ko urriaren 25a at 13:43\nBistan dena, Patxi, zurea: auzokoaren begitartean ikusi behar nork berea ere. Egia erran, belaxkak, mengelak dira diskurtso asko, Lavinasen eta bertze filosofo batzuen urkoari buruzko ideia horri darizkionak. Baina horrek ez dio funtsezko baliorik kentzen alteritatearen filosofoenari, ezta, hortaz, zure honi ere.\nEstimatua zurea ere, Koxme. Ene artikulu labur horretan zure aipamena egin nuen, ez kritikatzeko asmoz, alderantziz baizik, abiapuntu gisa, ekarpen gisa, buruan nuen ildoari ekiteko. Horrela ulertuko zenuela uste nik, eta hala dela egiaztatu orain. Ados kritika alternatiboen arriskuei buruz diozunarekin: ez badugu egiten pentsamolde (ustezko) bakarrak markatzen duen bidetik, (gure ustezko) kritikatuen justifikatzaile gisa, berauen kide, hartzen gaituzte.\nEz dakit zure aforismo hori zuzena ote den, baina galde ikurrak gonbidatzen nau horretaz pentsatzera. Mila esker.


Bloga - Page 6 of 16 - Talaios Koop.\nImajina ezazu zirkunferentzia erdia, eta koka zaitez erdigunean. Puntu horretatik, orain begirada luzatu zirkunferentzia bukaerara, eta marra bat margotu. Mugitu apur bat, eta beste bat egin, horrela zirkunferentziaren erdia marra…\nEgun hauetan segurtasun akats larri batek kolokan jarri du Interneteko zerbitzuen parte handi bat. OpenSSL liburutegian aurkitutako akats batek SSL/TLS zifraketa protokoloa erabiltzen duten zerbitzu askotan sartzeko, informazioa lapurtzeko, identitatea…\n2014-08-06 KolaborazioakGorka Julio\nARG Alternate Reality Game esaten zaio ingelesez. Errealitatearen gainean beste narratiba posible bat lantzen dute, batzuetan paraleloa, beste batzuetan areagotua, baina istorio eta unibertso propio batean murgilduta. Ingress da horietako…